Hierdie artikel handel oor die etniese groep in Suider-Afrika. Vir die taalfamilie, sien Khoisan-tale. Khoisan is 'n saambindende naam vir twee etniese groepe wat in Suider-Afrika leef, naamlik die Khoikhoi en die San. Hulle deel fisiese en vermeende taalkundige eienskappe apart van die Bantoe-meerderheid van die streek. Kultureel word die Khoisan verdeel in die kossoekende San of Boesman, en die Khoi, of meer spesifiek Khoikhoi, vroeër bekend as "Hottentote", wat vee mak maak. Hulle praat veral Khoisan-tale wat bekend is vir hul klikgeluide, maar intussen is Afrikaans die belangrikste taal van die Khoisan. Die San het die inheemse bevolking van Suider-Afrika gevorm, voordat die Bantoevolke uit Sentraal- en Oos-Afrika ná die suide migreer en hul streek bereik het, wat daartoe gelei het dat die Bantoe-bevolking die Khoisan-bevolking verplaas en die oorheersende bevolking van Suider-Afrika geword het. Oor die tyd het sommige Khoi die mak maak van vee opgegee en die jagter-versamelaar-ekonomie van die San aanvaar, waarskynlik as gevolg van 'n droë klimaat, en word nou as San beskou.


Martin Buber (Wene, 8 Februarie 1878 – Jerusalem, 13 Junie 1965) was 'n Oostenrykse-Israeliese-joodse godsdiensfilosoof. Buber word groot in Lemberg (tans bekend as Lwif, Oekraïne). As kleinkind van die wetenskaplike en Midrasj-kenner Salomon Buber was hy in sy tyd een van die belangrikste navorsers en versamelaars op die gebied van die Chassidiese tradisie van die Oos-Europese jodedom. Hoewel hy homself eerder as aanhanger van die Rekonstruktiewe Judaïsme reken, beywer hy homself daarop om die Westerse wêreld aan Ortodokse en Ultraortodokse mistieke bewegings bloot te stel. Hiervoor vertaal hy talryke vertellings en tradisies van die Chassidisme na Duits en maak dit op so manier bekend. In die besonder lewer sy omvangryke teksversameling "Die Erzählungen der Chassidim" (Die vertellinge van die Chassidiem) daarvan 'n indrukwekkende getuienis. Tydens sy lewe was Buber 'n bemiddelaar tussen die bedreigde tradisionele joodse wêreld in die Ooste en die Westerse wetenskaplike en rasionalistiese moderne tyd. Saam met die filosoof Franz Rosenzweig vertaal Buber van 1926 tot 1936 die joodse Heilige Skrif, die Tenach, in Duits. In sy filosofiese werke konsentreer Buber veral op die tema van dialoog.


'n Chloraat is 'n sout wat die ClO−3-ioon bevat, wat die suurres van chloorsuur HClO3 is. Chlorate is baie sterk oksideerders en die oksidasietoestand van die sentrale chlooratoom is 5+ (V). Chlorate is baie goed oplosbaar in water. Litiumchloraat het 'n oplosbaarheid van 313,5 g sout in 100 g water, wat 'n verhouding van 1,6 watermolekule per chloraat verteenwoordig. Natriumchloraat is 'n produk van die elektrolise van pekel. Die energie wat vereis word om chloraat te vervaarding is 16,14e_6 kcal/ton (~74,7 kJ/g) natriumchloraat. Die totale reaksie kan geskryf word as: N a C l + 3 H 2 O → N a C l O 3 + 3 H 2 {\displaystyle NaCl+3H_{2}O\to NaClO_{3}+3H_{2}} Die reaksie is endotermies en die spanning vir termoneutrale elektrolise (waarby geen warmte gevorm sou word nie) is 1,62 V. In die praktyk word egter gewoonlik 'n spanning van 2,75-3.5V aangelê. Die temperatuur word gewoonlik op 80 °C gehou, anders word die hipochloriet wat aanvanklik vorm nie in chloraat omgesit nie.


Die Drakensberg-amfiteater is 'n geografiese kenmerk van die Noordelike Drakensberg in KwaZulu-Natal, Suid-Afrika. Dit word as een van die indrukwekkendste kranswande op Aarde beskou. Die krans se aangesig is ongeveer drie keer die totale gesamentlike oppervlakte van al die kranswande van die Yosemite Nasionale Park se beroemde El Capitan, en meer as 10 keer die grootte van El Capitan se bekendste (suidwestelike) aansig. Dit is deel van die Royal Natal Nasionale Park. Die Amfiteater is meer as 5 km (3,1 myl) lank en het steil kranse wat ongeveer 1220 meter (4000 voet) langs sy totale lengte uitstyg. Die onderkant van die vallei, vanwaar baie foto's geneem word, is meer as 1830 meter (6000 voet) onder die Amfiteater se hoogste punt. Mont-aux-Sources, een van die hoogste pieke van die Drakensberg, is meer as 3 254 meter (11 000 voet) bo seevlak geleë. Die Tugelawaterval, die tweede hoogste waterval ter wêreld, stort ongeveer 948 meter (3100 voet) vanaf die Amfiteater na benede. Verskeie staproetes, onder ander na die voet van die Tugelawaterval, kan vanaf die Royal Natal Nasionale Park aangedurf word.


'n Oktaëder is 'n platoniese veelvlak of platoniese vaste liggaam wat bestaan uit agt gelyke vlakke wat in ses hoekpunte byeenkom. Die vlakke is gelyksydige driehoeke. Daar is twaalf gelyke sye, wat hoeke van 60° of 90° met mekaar maak. Die inhoud van 'n oktaëder met sy a is: V = 2 3 a 3 {\displaystyle V={\frac {\sqrt {2}}{3}}a^{3}} 616-diamant Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Marble Hall is die tweede jongste Suid-Afrikaanse gemeente in die GKSA se Klassis Waterberg, waarvan vyf van die 13 gemeentes in Namibië geleë is. Die gemeente het in 2001 nog 212 belydende en 63 dooplidmate gehad, maar teen 2016 het dit afgeneem tot onderskeidelik 95 en 16, ’n sieletal van 15 minder as twee jaar vantevore. Die dorp Marble Hall was tot 1961 ’n wyk van die Gereformeerde kerk Groblersdal, wat in November 1940 van die Gereformeerde kerk Erasmus (Bronkhorstspruit) afgestig het. In 1960 het die kerkraad van Groblersdal besluit om ’n kerkgebou op Marble Hall te bou en wel op die hoek van Marble-Weststraat en Derde Laan. Dit het R4 934 gekos Op 8 Oktober 1960 het ds. H.J.R. du Plessis die hoeksteen gelê en is die gebou in gebruik geneem. Die messelwerk is deur ’n lidmaat, J.J. Potgieter, gedoen en lidmate het met die bouwerk gehelp waar hulle kon. Op 22 April 1961 het Marble Hall van Groblersdal afgestig en het uit agt wyke bestaan met 51 huisgesinne, 135 belydende en 104 dooplidmate.


Die Gereformeerde kerk Kuruman is die naasoudste gemeente in die GKSA se Klassis Griekwaland-Wes. Einde 2015 was hier 278 belydende en 104 dooplidmate vir ’n sieletal van 382, die naasmeeste in die Klassis en ’n mooi toename van meer as 20 persent vergeleke met die sieletal van 316 einde 2001. In 2019 was die sieletal egter weer 337. Die gemeente Kuruman is op 10 Mei 1919 gestig. Geen foto's het van die eerste kerkgebou behoue gebly nie. Ds. J.H. Kruger het die tweede kerkgebou, ’n klipkerk in Stewartstraat, op 21 Maart 1925 in gebruik geneem. Dit is ’n pragtige ou gebou wat later tot nasionale gedenkwaardigheid verklaar is, maar die gemeente het dit in 1981 vir R60 000 verkoop. Op hierdie kerk se perseel is ’n boomstomp met ’n gedenkplaatjie aangesien dit die boom was waaronder die eerste boukomitee vergader het om die ligging van die kerkgebou te bespreek. Die argitek van die nuwe en huidige kerkgebou, in die gewilde tentstyl (kappiekerk) van destyds, was B. De Wet Hartman, wat ook onder meer verantwoordelik was vir die Gereformeerde kerke Kemptonpark-Noord, Roodepoort, Vryburg en Frankfort, asook twee NG kerke op Koppies in die Vrystaat.


Jeonbuk Hyundai Motors is 'n Suid-Koreaanse sokkerklub in die stad Jeollabuk-do. Jeonbuk Hyundai Motors is in 1994 gestig. K League Classic (9) 2009, 2011, 2014, 2015, 2017, 2018, 2019, 2020, 2021 Koreaanse FA Cup (3) 2000, 2003, 2005 Koreaanse Super Cup (1) 2004 AFC Champions League (2) 2006, 2016 Jeonbuk Hyundai Motors Jeonbuk Hyundai Motors - English Geargiveer 31 Januarie 2016 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Tonteldoos is 'n nedersetting in die Limpopoprovinsie van Suid-Afrika. Dit lê suidoos van Roossenekal en 20 km noordwes van Dullstroom, tussen die Steenkampsberge en Mapochsberg. Dit is deel van die Mapochsgronde, 'n gebied wat in 1883 deur armblankes beset is. Burgers wat aan die Mapochoorlog deurgeneem het, was geregtig om 'n perseeltjie van 8 morg te beset. Die res van die grond waarvandaan die Mapoggers verwilder is, het gemeenskaplike weiding geword. Die landmeter, wat die gebied in omtrent 1884 uitgemeet het, se naam was G.R. von Wielligh. Sommiges sê dat die gebied so genoem word want hy het daar sy tonteldoos verloor. Hulle is verkeerd want Samuel Smit het reeds in Oktober 1883 dié naam aan sy perseeltjie gegee. Die waarskynliker weergawe is dat die naam ontleen is aan die volksnaam van 'n plaaslike plant, Haplocarpha scaposa, bekend as tontelbossie. Die blare se agterkant is fluweelagtig en, omdat dit maklik ontvlambaar is as dit droog is, is daardie deel gebruik om tonteldose mee te maak. Dis nou die tontel van tonteldoos. Dit kan vermeld word dat vuurklip ook in die omgewing gevind kan word.


Leninisme is die vergestalting van 'n politieke teorie wat ontwikkel is, en vernoem is na die Russiese rewolusionêr, en later die Sowjetse premer, Wladimir Lenin. Die doel hiervan was vir die stig van 'n demokratiese organisasie vir die rewolusionêre baanbreker party. Volgens Lenin was die einddoel van die baanbreker party om 'n diktatorskap van die proletariaat met die hulp van die werkersklas in Rusland te vestig. Wanneer die regeerders van die burgerstand vervang word met die werkersklas word die pefekte geleentheid geskep vir die volledige ontwikkeling na sosialisme. Leninisme bestaan uit sosialisties- politieke en ekonomiese teorieë wat uit Marxisme ontwikkel het, sowel as Lenin se vertolking van die Marxistiese teorieë vir die praktiese toepassing op die sosio-politieke omstandighede van die landelike Russiese Ryk van die vroeë twintigste eeu. In Februarie 1917 was Leninisme vir vyf jaar lank die Russiese toepassing van Marxisme se ekonomiese- en politieke filosofie wat deur die Bolsjewiste ontwerp en uitgevoer is. Die Bolsjewiste was die baanbrekerparty wat leiding geneem het in die stryd vir die politieke vryheid van die werkersklas in Rusland.


Peter Braaf is 'n Suid-Afrikaanse akteur, regisseur en toneelskrywer. Hy is die broer van Vivian Braaf. Hy studeer aan die Universiteit van die Wes-Kaap, waar hy in 1973 as lid van die Dramavereniging betrokke raak by amateurteater. Later is hy een van die stigterslede van die Cape Flats Players, wat gemeenskapsdramas in die townships opvoer, en hy is vanaf 1978 vir 'n ruk leier van hierdie geselskap. Hy tree ook in verskeie van hulle dramas op, waar hy gereeld die hoofrol vertolk, terwyl hy ook regisseur is van baie van hulle opvoerings. Van die dramas wat onder sy regie opgevoer word, sluit in Adam Small se “Kanna hy kô hystoe” en “Joanie Galant-hulle”. Op televisie tree hy onder andere op in “Halfmansput”. In 2001 word hy 'n lektor in Drama en Uitvoerende Kunste aan die Noord-Kaap Tegniese Kollege in Kimberley. Hy skryf die drama “Asseblief Miesies”, wat in 1982 deur die Cape Flats Players by die Kellerprinz Dramafees opgevoer is. Hierdie drama is geïnspireer deur die skermoordsaak, waar Marlene Lehnberg ene Choekoe gehuur het om haar minnaar se vrou te vermoor.


Hierdie artikel handel oor die etniese groep. Vir die taal, sien Turks. Die Turke (Turks: Türk milleti of Türkler), ook bekend as Anatoliese Turke (Anadolu Türkleri), is 'n Turkse etniese groep inheems aan Turkye en hulle praat Turks, 'n Turkse taal, as moedertaal. Hulle is die grootste etniese groep in Turkye sowel as die grootste etniese groep onder die sprekers van Turkse tale. Etniese Turkse minderhede bestaan in die lande van die voormalige Ottomaanse Ryk. Daarbenewens het 'n Turkse diaspora deur 'n moderne migrasie gevestig, veral in lande van Wes-Europa. Die verspreiding van die Turke het veral met die uitbreiding van die Ottomaanse Ryk gepaard gegaan. Daardeur het hulle op die Balkanskiereiland, in die Midde-Ooste en Noord-Afrika gevestig. As gevolg daarvan leef Turkse minderhede nog in lande buite Turkye soos Bulgarye, Griekeland, Irak, Siprus, Sirië en Roemenië. Maar as gevolg van die Ottomaanse Ryk se verbrokkeling en ontbinding na die neerlaag in die Eerste Wêreldoorlog het die meeste Turke in Turkye gevestig.


Die tribuun A. Gabinius stel 'n wet in wat Pontus en Bithynia aan een van die jaar se consuls toewys. Cicero word tot praetor gekies. Pompeius word vir drie jaar bevelhebber om die seerowers van die Middellandse See te bedwing. So 'n opdrag is nooit eerder gegee nie. Hy kry steun van Cicero. Na die dood van Salome Alexandra die weduwee van Aristobulus I en Alexander Janneus en koningin van Judea ontstaan daar 'n burgeroorlog tussen haar seuns Aristobulus II en Hyrcanus II. -- Salome Alexandra, koningin van Judea Ancient Rome: A Military and Political History Christopher S. Mackay, Cambridge University Press, 2004, ISBN 0-521-80918-5, ISBN 978-0-521-80918-4 Cicero, Pro Caelio Stephen Ciraolo 1997, ISBN 0-86516-461-4 The Complete Book of When and Where, The Complete Book Reference Series E. Michael Rusten, Sharon O. Rusten, Tyndale House Publishers, Inc., 2005,ISBN 0842355081, ISBN 978-0-8423-5508-7


Eldorado, Limpopo is 'n dorpie in die Blouberg Munisipaliteit van Capricorn-distrik in Suid-Afrika. Lys van dorpe in Suid-Afrika "Hoofplek Eldorado". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Wilgehof is 'n 85% Blanke voorstad van Bloemfontein in die Vrystaat. Subplek Wilgehof tydens die 2011-Sensus.


Grammistinae is 'n sub-familie van visse wat hoort tot die familie Serranidae. Hierdie sub-familie staan ook bekend as die Seepvisse en is na-verwant aan die klipkabeljoue. Hulle vel skei 'n sluimerige lagie bitter toksien af wanneer hule bedriegd voel om nie prooi te val vir roofvisse nie. Die volgende genera en gepaardgaande spesies kom aan die Suid-Afrikaanse kus voor: Aulacocephalus Aulacocephalus temminckii – Gouelint-seepvis Belonoperca Belonoperca chabanaudi – Pylkop-seepvis Grammistes Grammistes sexlineatus – Sesstreep-seepvis Pogonoperca Pogonoperca punctata – Spikkel-seepvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Michael Kirk Douglas (gebore op 25 September 1944) is ’n Amerikaanse akteur en rolprentvervaardiger. Hy het aan uiteenlopende prente gewerk wat beide onafhanklike flieks en lokettreffers insluit, en het verskeie pryse gewen en erepryse gekry, onder meer die Golden Globes se Cecil B. DeMille-prys vir sy lewenslange bydrae tot die vermaakbedryf. Douglas is die oudste seun van die akteur Kirk Douglas. Hy het op die verhoog en televisie en in rolprente gewerk. Hy het bekend geraak vir sy rol in die TV-reeks The Streets of San Francisco, waarvoor hy drie jaar agtereenvolgens vir ’n Emmy benoem is. In 1975 het hy One Flew Over the Cuckoo's Nest vervaardig nadat hy die rolprentregte by sy pa gekry het. Die prent is wyd geloof en was gewild onder die publiek – dit het die Oscar vir beste prent gewen. Nadat Douglas in 1976 by The Streets of San Francisco weg is, het hy nog prente vervaardig, soos The China Syndrome (1979) en Romancing the Stone (1984); vir laasgenoemde, waarin hy ook gespeel het, het hy die Golden Globe vir beste musiekprent of komedie gewen.


Enzo Jannacci (Milaan, 3 Junie 1935 – Milaan, 29 Maart 2013) was 'n Italiaanse sanger-skrywer, pianist, akteur en komediant. Enzo Jannacci is in Milaan in die provinsie Lombardy in Italië gebore. Sy vader, Giuseppe, was 'n offisier in die lugmag; sy stories het liedjies soos El purtava i scarp del tennis, Sei minuti all'alba en La sera che partì mio padre geïnspireer. Jannacci is in die ouderdom van 77 in Clinica Columbus (Milaan, Italië) aan kanker oorlede. 1964 – La Milano di Enzo Jannacci (Jolly LPJ 5037) 1965 – Enzo Jannacci in teatro (live Jolly LPJ 5043) 1966 – Sei minuti all'alba (Jolly LPJ 5071) 1968 – Vengo anch'io. No, tu no (ARC ALPS 11007) 1968 – Le canzoni di Enzo Jannacci (Dischi Ricordi MRP 9050 1970 – La mia gente (ARC ALPS 11021) 1972 – Giorgio Gaber e Enzo Jannacci (Family) 1972 – Jannacci Enzo (RCA Italiana, PSL 10539) 1975 – Quelli che...


Rassisme in Afrika is veelvlakkig en het eeue gelede begin. Dit is 'n verskynsel wat oral in die wêreld voorkom. Dit kan as gevolg van sterk nasionale bande binne sekere groepe gebeur, wat hulle laat dink ander mense is van minder belang as dié van hul eie nasie, of die gevolg wees van 'n oortuiging dat sommige mense of rasse superieur bo ander is. Die Europese kolonialisme het moontlik 'n rol gespeel om rassisme aan te wakker deur nie die mense en hul leefwyse in die nuutgestigte provinsies in ag te neem nie. Dit het nooit verander nadat die voormalige Europese kolonies onafhanklik geword het nie. Die nagevolge van kolonialisme is dat sommige Afrikastate nooit die juk van innerlike konflik, rassistiese houdings en stamgevegte, kon afskud nie. Ras en rassisme bly steeds 'n negatiewe faktor in die post-koloniale konteks van Afrika. Rassisme en kolonialisasie is onderling verbind met mekaar. Rassisme is gebruik om kolonialisme te regverdig. Dit het gelei tot die verowering en onderdrukking van Afrikanasies. In die koloniale denke moes die Afrikane van hul "primitiewe" leefwyse afsien en aanbeweeg na die moderne Europese leefwyse.


Adcockvale is 'n voorstad van Port Elizabeth in die Oos-Kaap, Suid-Afrika. Dis 6 km wes van die Baai se stadsaal geleë, noordoos van Newton Park, suid van Schauder en wes van Dowerville. Die voorstad is omstreeks 1949 uitgelê en is genoem ter ere van die destydse burgemeester, W.C. Adcock. Dit word ook as Adcock Vale geskryf. "Subplek Adcockvale". Sensus 2011. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Hierdie artikel is ’n saadjie. Voel vry om Wikipedia te help deur dit uit te brei.


Ai-Ais is 'n vakansieoord in die suide van Namibië met warmwaterbronne, geleë in die bedding van die Visrivier, sowat 128 km wes van Karasburg en 224 km suidwes van Keetmanshoop. Die naam is afgelei van Khoikhoi /Ae-/aes, wat vuurwater, met ander woorde warm soos vuur, beteken. Die gebied rondom Ai-Ais is in 1964 tot 'n wildtuin verklaar. Raper, Peter E. (1987). Dictionary of Southern African Place Names. Internet Archive. p. 54. Besoek op 28 Augustus 2013. Cassidy, Joseph (2009). Place Names of Namibia A Historical Dictionary. Windhoek: Macmillan Education Namibia Publishers (Pty) Ltd. p. 1. ISBN 978-99916-0-654-5. Hierdie artikel is ’n saadjie. Voel vry om Wikipedia te help deur dit uit te brei.


Die silwereik (Grevillea robusta) is 'n indringerplant en groot immergroen boom wat tot 30 m hoog kan word. Dit is inheems in die ooste van Australië. Die boom het 'n reguit stam, die takke is dikwels kaal met 'n slordige voorkoms. Dit staan ook bekend as die Australiese silwereik. Die saamgestelde blare is varingagtig, grysgroen aan die bokant en silwerig aan die onderkant. Die blomme is goudgeel en kom in trosse voor; dit is die opvallendste in die vroeë somer. Die vrug is 'n harde houtagtige kapsule. Die boom groei vinnig en word in parke en tuine aangeplant. Alfabetiese lys van Suid-Afrikaanse bome Lys van indringerplante in Suid-Afrika Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Silwereik. Wikispecies het meer inligting verwant aan Silwereik Hierdie artikel is ’n saadjie. Voel vry om Wikipedia te help deur dit uit te brei.


Craighall is 'n voorstad van Johannesburg, Gauteng, Suid-Afrika, sowat 10 km noord van die stadsaal, oos van Blairgowrie, wes van Sandhurst en suid van Hurlingham. Craighall is omstreeks 1902 aangelê op grond wat W. Grey Rattray omstreeks 1891 aangekoop het. Hy het dit Craighall genoem na aanleiding van Craighall in Skotland, waarvandaan hy gekom het. Craighall Park, suid van Craighall, se naam het dieselfde oorsprong. "Subplek Craighall". Sensus 2011. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Sainte-Catherine is 'n klein stad in die suidweste van die Franssprekende Kanadese provinsie Quebec wat net buite Montreal aan die suidoewer van die Sint-Laurensrivier geleë is. Administratief val Sainte-Catherine, waarvan die bevolking in die Kanadese sensus van 2011 as 16 762 bepaal is, onder die streeksdistriksmunisipaliteit (municipalité régionale de comté, MRC) Roussillon.


Die Hyundai se Beta-enjin is 'n 1.6 L tot 2.0 L inlynviersilinder wat in Ulsan, Suid-Korea vervaardig word. Alle Beta-enjins is DBNA-ontwerpe. Hyundai Tiburon Hyundai Elantra Hyundai Tucson Hyundai Trajet Hyundai i30 Kia Spectra Kia Sportage Kia Cerato Kia Soul (MY2009-2011) Kia Cee'd Lys van Hyundai-enjins


Die Stekelhuidiges of Echinodermata is 'n filum wat hoort tot die koninkryk Animalia. Stekelhuidiges word slegs in die mariene omgewing aangetref en vorm 'n uiteenlopende groep ongewerweldes wat gewoonlik op die seebodem voorkom. Onder die groepe sekelhuidiges tel die Echinoidea (seekastaiings), die Holothuroidea (seekomkommers) en die Asteroidea (seesterre). Die meeste van die 5 300 spesies stekelhuidiges (phylum Echinodermata) leef as bodembewoners in die see. Hulle besit 'n skelet wat opgebou is uit kalkplaatjies, wat onderling beweeglik met mekaar artikuleer, of vergroei is tot ŉ stewige skelet van seekastaiings. Seekomkommers se skelet is gereduseer tot 'n aantal kalkplaatjies wat verspreid in die huid voorkom, en veroorsaak dat die wurmagtige diere sag voel. Hulle skelet het wel baie stekels en knobbels, wat 'n kenmerk van die phylum is. Die meeste diere het ŉ bilateraal simmetriese liggaamsbou, want as die liggaam oor 'n vlak (die spieëlvlak) middeldeur gesny word, is die dier in 2 simmetriese vlakke verdeel. Dit is waarskynlik dat die stekelhuidiges uit bilateraal simmetriese voorouers ontwikkel het, soos die uitgestorwe Helicoplacoidea, ŉ groep wurmagtige en baie beweeglike klas diere.


Nomcamba is 'n dorp in O.R. Tambo-distriksmunisipaliteit in die Oos-Kaapprovinsie van Suid-Afrika. "Hoofplek Nomcamba". Sensus 2011.


Stephen Rea (Belfast, 31 Oktober 1946) is 'n Noord-Ierse akteur. Hy is vir 'n Academy Award vir sy rol in die film The Crying Game (1992) genomineer. Wikimedia Commons het meer media in die kategorie Stephen Rea. Stephen Rea in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Ysterplaat is 'n voorstad van Kaapstad, sowat 10 km wesnoordwes van die middestad. Dit word begrens deur Paardeneiland in die suidweste, Brooklyn en Rugby in die weste, Kensington in die suide en Century City in die noordooste. Ysterplaat, geleë aan die strandgebied waar Jan van Riebeeck op 7 April 1652 aan wal gestap het, is veral bekend vir die plaaslike lugmagbasis. Die terrein van die LMB Ysterplaat is oorspronklik as 'n burgerlike vliegveld gebruik, bekend as Maitlandvliegveld, van so vroeg af as 1929. Op 1 April 1949, is LMB Brooklyn herdoop tot LMB Ysterplaat. Vir sensusdoeleindes beslaan die voorstad Ysterplaat 2,78 km2. In 2011 was die bevolking 838 van wie amper die helfte swart was. Minder as 18% van die bevolking (149) was toe wit. In 2001 was die voorstad se bevolking net 268, met 'n redelik gelykop verdeling tussen bruin (43%), swart (33%) en wit (25%). Die NG gemeente Ysterplaat is op 7 Desember 1940 van die moedergemeente Maitland afgestig waarvan die grense destyds nog verby Milnerton, Table View en Bloubergstrand gestrek het.


'n Sewehoek of Heptagoon is 'n veelhoek met sewe sye. "Hepta - έπτα" is Grieks vir sewe, en "gonia - γωνία" is Grieks vir hoek. Heptagone het sewe hoeke en sewe sye. 'n Reëlmatige sewehoek se hoeke is ewe groot en die sye is ewe lank. Wikimedia Commons het meer media in die kategorie Heptagoon. Hierdie artikel is ’n saadjie. Voel vry om Wikipedia te help deur dit uit te brei.


Rock Hudson (gebore as Roy Harold Scherer jr.; 17 November 1925 – 2 Oktober 1985) was ’n Amerikaanse akteur wat veral in die 1950's en 1960's gewild was en beskou word as een van die hartebrekers uit Hollywood se goue era. Hy is deur verskeie rolprenttydskrifte as ster van die jaar, gunsteling-hoofakteur, ens. aangewys. Hy was gedurende sy loopbaan van vier dekades in 70 prente en verskeie TV-produksies te sien. Hy is in 1985 oorlede; hy was sover bekend die eerste groot ster wat aan ’n vigsverwante siekte gesterf het. Hudson het sy debuut in 1948 gemaak met ’n klein rol in Fighter Squadron. Die regisseur Douglas Sirk het hom sy eerste hoofrol in die 1954-prent Magnificent Obsession gegee. Die prent is goed ontvang en Modern Screen Magazine het Hudson die gewildste akteur van die jaar genoem. In 1955 het die tydskrif Confidential gedreig om te onthul dat Hudson in die geheim gay is. Volgens van sy kollegas was dit deur sy hele loopbaan ’n algemeen bekende feit. Kort daarna is Hudson met sy agent se sekretaresse, Phyllis Gates, getroud.


Die NG gemeente Stellenbosch is die tweede oudste gemeente van die Nederduitse Gereformeerde Kerk in Suid-Afrika. Die gemeente is, net 21 jaar ná die NG gemeente Kaapstad, gestig deur ds. Johannes Overney wat van Kaapstad af gekom het om die eerste diens te hou "in een der beste gelegene en bekwaamste Vrijmans Woningen" op Sondag 13 Oktober 1686, by welke geleentheid hy gepreek het oor Jesaja 52:7: "Hoe liefelijk zijn op de bergen de voeten desgenen, die het goede boodschapt, die den vrede doet horen; desgenen, die goede boodschap brengt van het goede, die heil doet horen; desgenen, die tot Sion zegt: Uw God is Koning." In die namiddag het hy drie kinders gedoop. As konsulent het hy die gemeente elke drie maande besoek en intussen is die dienste waargeneem deur die sieketrooster Mankadan. In Januarie 1687 is die eerste kerkraad aangestel, bestaande uit een ouderling en een diaken. Die diaken was Dirk Coetzee. Die hoeksteen van die eerste gebou is gelê in Februarie 1687.


Nakedi Mathews Phosa is 'n Suid-Afrikaanse politikus en skrywer. Hy is 'n voormalige premier van Mpumalanga, sowel as 'n lid van die ANC se nasionale uitvoerende komitee. Phosa is op 1 September 1952 in Mbombela, 'n township buite Nelspruit in Mpumalanga, gebore. Hy is een van ses kinders van die onderwyser Paul Phosa en die verpleegster Reshoketjoe, wat as getroue lede van die Lutherse Kerk 'n groot invloed op die morele opvoeding van hulle kinders het. As jong kind stuur sy ouers hom na Potgietersrus om by sy oupa 'n deeglike opvoeding in die plattelandse lewe te kry. In 1966 slaag hy standerd ses by die Tsherane Laerskool op Carlsrühe in die distrik Potgietersrus. In 1969 slaag hy aan die Maripi Hoërskool op Acornhoek naby Bosbokrand wat in daardie tyd bekend gestaan het as Form III (standerd agt of graad tien) met 'n onderskeiding in Landbouwetenskap, waarin hy die hoogste punte in Suid-Afrika en Namibië behaal. Hy matrikuleer in 1971 aan dieselfde skool. Hierna studeer hy vanaf 1972 verder in die regte aan die Universiteit van die Noorde in Pietersburg en behaal in 1975 die B.Proc.-graad asook 'n toekenning van die Transvaalse Prokureursorde as een van die beste studente in daardie jaar.


'n Sianied is 'n sout van blousuur (waterstofsianied) met 'n formule CN−. Die oksidasietoestand van die koolstofatoom is +4. Die bekendste sianiede is kalium- en natriumsianied (KCN en NaCN) wat in waterige oplossings goedoplosbare soute is en 'n basiese oplossing gee omrede blousuur 'n swak suur is en die sianiedioon in water gedeeltelik sal hidroliseer volgens die reaksie: C N − + H 2 O → H C N + O H − {\displaystyle CN^{-}+H_{2}O\to HCN+OH^{-}} Sianiede en hul oplossings is uiters giftig en in suuroplossings word blousuur vrygestel. Dit is 'n kleurlose en taamlik vlugtige vloeistof wat kenmerkend soos bitter amandels ruik en 'n snelwerkende dodelike gif is. Die dood volg binne sekondes na inaseming van blousuurdampe. Dit was ook 'n gewilde middel in die verlede om mense te vergif en is gebruik vir teregstellings. Die sianiedioon is 'n goeie kompleksvormer.


'n Hoefyster is 'n mensgemaakte produk, ontwerp om 'n perd se hoef te beskerm teen slytasie. Dit word gewoonlik van metaal vervaardig, maar soms gedeeltelik of in sy geheel van moderne sintetiese materiale. Hoefysters word op die plat oppervlakke van die hoewe aangeheg, gewoonlik vasgespyker deur die onsensitiewe hoefmuur (wat anatomies soortgelyk is aan die menslike toonnael, hoewel baie groter en dikker). Die pas van hoefysters is 'n professionele beroep, wat deur 'n hoefsmid beoefen word. Hy spesialiseer in die voorbereiding van hoewe, ondersoek potensieel verlammende kwessies, en pas gepaste skoene, insluitend remediërende funksies waar nodig. In sommige lande, soos die Verenigde Koninkryk, word die pas van hoefysters wetlik beperk tot mense met spesifieke kwalifikasies en die nodige ondervinding. In die Verenigde State egter, waar professionele lisensiëring nie wetlik vereis word nie, verskaf professionele organisasies sertifiseringsprogramme wat gekwalifiseerde individue in die openbaar identifiseer. Pas van 'n hoefyster, beslaan van die perd en netjies afgewerk. Hoefspykers Hoefysters is beskikbaar in 'n wye verskeidenheid van materiale en style ontwikkel vir verskillende tipes perde en vir die werk wat hulle doen.


Nasinae – ook bekend as die Eenhoringvisse – is 'n sub-familie wat hoort tot die familie Acanthuridae. Daar is slegs een genus wat hoort tot die sub-familie. Die kenmerk van die sub-familie is die horingagtige uitgroeisel op die voorkop (vandaar die groepnaam) terwyl by sommige spesie daar slegs 'n ronde knop uitgroei. Hierdie uitgroeisel verskyn eers na die vis volwassenheid bereik het. By sommige spesies kom die verskynsel slegs by die mannetjies voor. Nog 'n kenmerk van die sub-familie is dat daar twee of soms een hoekagtige, skerp plate weerskante van die stertvin basis is. Hierdie plate is in werklikheid skubbe. Die vis kan die plate gebruik vir verdediging. Die sub-familie kan hulle kleure varieer afhangende van hul gemoedstoestand. Daar is slegs een genus met agttien spesies wat hoort tot dié sub-familie en twaalf van die spesies kom aan die Suid-Afrikaanse kus voor. Naso Naso brachycentron – Boggel-eenhoringvis Naso brevirostris – Gespikkelde eenhoringvis Naso elegans – Oranje stekel-eenhoringvis Naso fageni – Perdgesig-eenhoringvis Naso hexacanthus – Geenhoringvis Naso unicornis – Bloustekel-eenhoringvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Die Pontiac GTO is 'n motor wat deur die Pontiac-afdeling van General Motors gebou is van 1964-1974, en deur die GM-filiaal Holden in Australië van 2004-2006. Die eerste geslag GTO was 'n spiermotor van die 1960-70's era. Hoewel daar vroeër reeds spiermotors was, is die Pontiac GTO deur sommige beskou as Amerikaanse motorvervaardigers se tendens om 'n verskeidenheid mededingende modelle aan te bied. Van 1964 tot mid-1973 was die GTO verwant aan die middel-grootte Pontiac Tempest/LeMans. In 1974 was die GTO net vir een jaar as 'n opsionele pakket beskikbaar op die kompakte tweedeur Pontiac Ventura. Die GTO model het in 2004-2006 herleef as 'n invoer deur Pontiac, 'n linkerhandstuurmodel van die Holden Monaro, self 'n koepeevariant van die Holden Commodore. Gunnell, John (2006). Muscle car: mighty machines that ruled the world. Krause Publications. p. 7. ISBN 9780896893139. Geargiveer vanaf die oorspronklike op 27 Junie 2014. Besoek op 11 September 2014. Auto editors ofConsumer Guide (16 Januarie 2007). "The Birth of Muscle Cars" (in Engels). howstuffworks.com. Geargiveer vanaf die oorspronklike op 23 Mei 2020.


’n Dekplant is enige plant wat ’n stuk grond bedek; dit word gewoonlik gebruik om die grond teen erosie of droogte te beskerm of die voorkoms van ’n kaal stuk grond te verbeter. In ’n ekosisteem is dekplante die laag plante onder die vlak van struike. Die algemeenste dekplante is verskeie soorte gras. Dit word dikwels tussen struike en ander plante gebruik. In landbou verwys dekplant na enigiets wat op die grond lê en dit teen erosie en onkruid beskerm. In tuinbou kan dit iets wees wat ’n onkruid keer om op die spesifieke plek te groei of wat ’n tuin voller laat lyk. Van die plante wat as dekplante gebruik word, is: Rankplante, met lote wat uitsprei. Struike wat laag groei en uitsprei Mos of groter, growwer spesies Siergras, veral die soort wat laag groei Dit sluit die volgende bekende plante in: Klimoppe Lusern Klawer Kappertjies Alikreukel Hen-met-kuikens Hierdie artikel is vertaal uit die Engelse Wikipedia Wikiwoordeboek het 'n inskrywing vir dekplant.


Die Holden Monaro (mon-AH-ro) is 'n sportmotor wat geproduseer is deur GM Holden Ltd, die Australiese filiaal van General Motors, tussen 1968 en 1977 en tussen 2001 en 2006. Drie geslagte van die Monaro is gebou.


Apologetiek is die dissipline om 'n posisie (dikwels godsdienstig) te verdediging deur die gebruik van sistematiese inligting. Vroeë Christelike skrywers (120-220 n.C.) wat hul geloof teen kritici verdedig het en wat hulle geloof aan buitestaanders aanbeveel het, was apologete genoem. Hierdie artikel is ’n saadjie. Voel vry om Wikipedia te help deur dit uit te brei.


Seilbootjies of Spathiphyllum wallisii is ’n baie gewilde huisplant in die aronskelkfamilie, Araceae. Die genusnaam beteken "blomskedeblaar" en verwys na die blomskede wat in die begin soos ’n blaar lyk. Dit is ’n kruidagtige, meerjarige plant met ’n seilvormige skutblaar en grasieuse, spiespuntvormige blare. Die bloeiwyse, wat ’n "bloeikolf" genoem word, het een groot skutblaar, wat ’n "blomskede" genoem word. Daar is soms twee blomskedes, en dan is die boonste een kleiner. Die bloeikolf is gewoonlik room- of ivoorkleurig wanneer die plant jonk is en word mettertyd groen. Die blare is bodemstandig en blink en het dieperige are. Spathiphyllum wallisii is een van sowat 40 spesies in ’n genus van tropiese immergroen plante. Dit is in die laat 19de eeu in Sentraal-Amerika ontdek waar dit wild gegroei het. ’n Paar kultivars, waarvan baie van hibridiese oorsprong is, is beskikbaar soos die groter hibriede "Mauna Loa”, wat na die Hawaise vulkaan genoem is en tot ’n meter hoog kan word, en die selfs groter “Sensation”, wat albei gewilde huisplante is.


Die boslelie (Clivia miniata) is ’n spesie blomplante in die genus Clivia en die familie Amaryllidaceae. Dit is inheems aan vogtige habitats in Suid-Afrika (Wes-Kaap, Gauteng en KwaZulu-Natal) en Eswatini – waar dit binnens- en buitenshuis geplant word. Dit is blykbaar ook in Mexiko genaturaliseer. Die pant het blink, lynvormige blare wat dit ’n gewilde sierplant maak. Dit word sowat 45 cm hoog en die trompetvormige blomme is rooi, oranje of geel met ’n subtiele maar baie soet geur. Dit gaan in die vroeë lente oop. Minstens een kultivar, C. miniata 'Variegata' met geel gestreepte blare, word ook aangetref. In streke met ’n minimum temperatuur laer as 10 ºC word dit as ’n huisplant gekweek. Blare wat geskroei voorkom en bruin word, dui op te veel direkte sonlig. Wolluise kan ook voorkom. Die plant is ook effens giftig. RHS A-Z encyclopedia of garden plants. United Kingdom: Dorling Kindersley. 2008. p. 1136. ISBN 1-4053-3296-4. Kew World Checklist of Selected Plant Families Longman, David. Gesonde Huisplante, Stap vir Stap Geïllustreer, J.L. van Schaik, Pretoria. 1992.


Debenek is 'n nedersetting in die Amahlathi Plaaslike Munisipaliteit in die Oos-Kaap, Suid-Afrika. Hierdie nedersetting is 19 km wesnoordwes van King William's Town en 38 km oos van Alice. Dit ontleen sy naam aan "Debe" (Khoikhoi vir "brak") en die "nek" waardeur die Deberivier vloei. Dit was die plek van die Slag van Amalinda tussen Ndlambe en Gaika in 1818. Die gebied rondom Debenek het 'n kommetjie-landskap wat veroorsaak word deur die reuse-erdwurms wat in hierdie gebied voorkom. Lys van dorpe in Suid-Afrika "Hoofplek Debenek". Sensus 2011. Raper, Peter (1987). "Dictionary of South African Place Names". Johannesburg: Lowry Publishers. p. 131. Besoek op 22 Mei 2021. Hierdie artikel is ’n saadjie. Voel vry om Wikipedia te help deur dit uit te brei.


Hierdie bladsy bevat wigskrif. Sonder die regte lettertipe sal jy blokkies of snaakse tekens sien. Jy kan die regte lettertipe hier kry. In die Mesopotamiese mitologie is Ninlil (wigskrif: DNIN.LÍL, 𒀭𒊩𒌆𒆤, "dame van die oop veld" of "dame van die wind"), ook genoem Sud of Mullissu, ’n godin en die metgesel van die god Enlil. Haar ouers verskil van bron tot bron. Ninlil het saam met haar gesin in Dilmun gewoon. Sy is deur haar man, Enlil, verkrag en met water swanger gemaak. Sy het ’n seun, Sin, gehad wat die maangod sou word. As straf is Enlil na die onderwêreld verban waar Ninlil by hom aangesluit het. Enlil, vermom as die poortwagter, het haar weer swanger gemaak en sy het daarna die lewe geskenk aan Nergal, die god van die dood. Op ’n soortgelyke manier het sy die lewe geskenk aan Ninazu, die god van die onderwêreld, nadat Enlil haar swanger gemaak het vermom as die "man van die rivier van die onderwêreld".


Die Orde van Cisterciënsers van die Streng Observansie (O.C.S.O.: Ordo Cisterciensis Strictioris Observantiae) is ’n Katolieke godsdiensorde van peinsende kloosterlinge wat die Regula Benedicti volg. Hulle is ’n tak van die Orde van Cisterciënsers (Bernardyne) en word gewoonlik Trappiste genoem. Daar is sowat 170 Trappistekloosters in die wêreld, wat ’n tuiste bied vir omtrent 2 100 monnike en 1 800 nonne. Die orde se naam is afgelei van La Trappe-abdy (of La Grande Trappe) in die Franse provinsie Normandië. ’n Hervormingsbeweging het in 1664 hier begin uit reaksie teen die verslapping van praktyke in baie Cisterciënsiese kloosters. Die hervorming is gelei deur Armand Jean le Bouthillier de Rancé, ’n leek wat tussen 1660 en 1662 amptelik by die abdy aangesluit en in 1663 die ab daarvan geword het. In 1892 het die hervormde "Trappiste" weggeskeur van die Orde van Cisterciënsers en met die goedkeuring van die pous ’n onafhanklike orde gestig. Die Trappiste lewe volgens die Regula Benedicti van sint Benedictus, wat in die 6de eeu geskryf is en waarin die ideale en waardes van ’n kloosterlewe uiteengesit word.


Die Slag van Dien Bien Phu (Frans: Bataille de Diên Biên Phu; Viëtnamees: Chiến dịch Điện Biên Phủ, letterlik: "Veldtog van Dien Bien Phu") was die laaste veldslag van die Frans-Indo-China-oorlog. Die slag het in Noordwes-Viëtnam plaasgevind, waar 45 000 Viët-Minh-soldate onder Võ Nguyên Giáp 15 000 Franse soldate onder kolonel Christian de Castries verslaan het. Die veldslag het gelei tot die einde van die Frans-Indo-China-oorlog, die onttrekking van Franse magte aan Indo-China (Viëtnam, Kambodja en Laos) en die stigting van die kommunistiese Noord-Viëtnam en die pro-Westerse Suid-Viëtnam. Die Franse het in die 17de eeu met die Viëtnamese begin handel dryf. In 1787 het Franse sendelinge hulle in Indo-China gevestig, waarna handelaars hulle gevolg het. In 1862 het die Franse Saigon verower en geleidelik het die res van die gebied gevolg. In 1887 is Frans-Indo-China amptelik gevestig, bestaande uit Annam, Tonkin, Cochinsjina en Kambodja. Laos is in 1893 bygevoeg. In die Tweede Wêreldoorlog is Frans-Indo-China deur Japan beset. Ho Chi Minh het die Viëtnamese Bevrydingsliga gestig, die Viët-Minh.


Orphisme of Orphiese Kubisme, 'n term wat in 1912 deur die Franse digter Guillaume Apollinaire geskep is, was 'n tak van Kubisme wat op suiwer abstraksie en helder kleure gefokus het. Die betekenis van Orphisme was onduidelik toe dit aanvanklik verskyn het en is vandag in 'n sekere mate steeds vaag. Die Orphiste was in Kubisme gewortel, maar sou later na 'n suiwer liriese abstraksie beweeg, gemotiveer deur hulle siening dat skilder die samekoms van 'n sensasie van suiwer kleure was. Die kunstenaars, wat meer besorg oor die uitdrukking en betekenis van sensasie was, het met herkenbare inhoud begin, maar hulle is vinnig deur toenemend abstrakte strukture geabsorbeer. Hulle wou wegdoen met herkenbare inhoud ten einde betekenis deur middel van vorm en kleur te kommunikeer. Die beweging was ook daarop gerig om die ideale van Simultanisme uit te druk: die bestaan van 'n oneindigheid van samehangende bestaansvorms.  Die ontleding van spektrale lig wat in die Neo-impressionistiese kleurteorie van Paul Signac en Charles Henry behandel is, het 'n belangrike rol in die formulering van Orphisme gespeel. Robert Delaunay, Albert Gleizes, en Gino Severini het Henry almal persoonlik geken.


Petri Jacobs (*4 Julie 1956-) is ’n Afrikaanse jeugverhaalskrywer en digter, sy debuteer in 1986 as Petri Prinsloo met Nag van die nonnetjie-uil. Haar daaropvolgende jeuromans verskyn onder die naam Petri Jacobs. Sy dig en skryf steeds as Petri Jacobs op webwerwe soos Woes en LitNet. Petri Jacobs is op 4 Julie 1956 gebore. Sy matrikuleer aan die Hoërskool Erasmus op Bronkhorstspruit. Vanaf Oktober 1994 is sy die besturende direkteur van die Bougainvilla Lodge en Fig Tree Lodge in Thohoyandou in Venda, naby Louis Trichardt. As alles anders was ’n jeugroman waarin die hoofkarakter, Henk Kruger, die soort ou is waaroor meisies droom. Hy is akademies goed, kaptein van die eerste rugbyspan en het wonderlike ouers en vriende. ’n Vreemdeling wat baie na hom lyk krap egter alles deurmekaar en hy moet leer dat deur verandering en pyn ook waardevolle lewenslesse geleer kan word. Hierdie boek is in 1992 ’n naaswenner van die ATKV Kinderboek-toekenning vir die ouderdomsgroep 13-15 jaar. In Wanneer die musiek ophou is die hoofkarakter Jannes ’n rebel wat reeds gedruip het, alkohol misbruik en ’n seksuele verhouding met ’n ouer meisie het.


Die Bab-el-Mandeb (Arabies: باب المندب; letterlik: "Poort van Trane") is 'n seestraat tussen Jemen op die Arabiese Skiereiland en Djiboeti asook Eritrea aan die Horing van Afrika. Dit verbind die Rooisee met die Golf van Aden. Die Bab-el-Mandeb vorm sedert die opening van die Suezkanaal in 1869 'n belangrike roete tussen die Middellandse See en die Indiese Oseaan en dus tussen Europa en Asië. Die Bab-el-Mandeb vorm die nouste punt tussen Wes-Asië en Oos-Afrika en word deur die eiland Perim in twee waterweë verdeel. Naby Djiboeti se kus is die onbewoonde Sawabi-eilande geleë. Daar is talle Koraalriwwe in dié seestraat. 'n Maatskappy in besit van Tarek bin Laden, Osama bin Laden se halfbroer, beplan die bou van 'n brug oor die Bab-el-Mandeb, om die streek se ekonomie te bevorder en Oos-Afrikaanse Moslems tydens die hadj 'n beter toegang tot die Islam se heilige plekke in Mekka en Medina te gee. Maar daar word ook vermoed dat vlugtelinge uit Somalië hierdie roete ná Europa sal neem en Al-Kaïda asook die Islamitiese Staat se terroriste Oos-Afrika makliker kan bereik.


Talk is mineraal wat tot die pirofilliet-talk-groep van die smektiete (klei) behoort. Dit is 'n magnesiumsilikaat wat baie sag is. As gesteente word dit seepsteen genoem. Dit kan maklik gesny word en word dikwels aangewend vir beeldjies soos van die Zimbabwe-voël by die ruïnes van Groot-Zimbabwe. Dit kan egter ook maklik gepoeier word en talkpoeier word vir talle doele gebruik. Talk se kristalstruktuur is gelaagd en bestaan uit twee tetraëdriese silikaatlae wat soos 'n toebroodjie 'n laag met magnesiumione bevat. Tussen die toebroodjielae bestaan net swak vanderwaalskragte, wat dit moontlik maak dat die lae maklik oor mekaar skuif. Dit gee ook aan die materiaal sy vetterige gevoel op die vel. "mindat 3875" (in Engels). Geargiveer vanaf die oorspronklike op 24 April 2020. versindaba.


Rouel Beukes (1955-) is ’n Suid-Afrikaanse operasanger (basstem) en akteur. Beukes het opera en repertoire aan die Franco Ferraris-instituut in Milaan, Italië en die Hochschule für Musik in München, Duitsland studeer. Hy het ’n belangrike rol in die vestiging van professionele opera tydens die stigting van die streeksrade vir kuns in Suid-Afrika gespeel. Beukes is op 3 Januarie 1955 in Krugersdorp gebore. Hy matrikuleer van Florida Hoërskool waarna hy sy diensplig voltooi en homself as 'n onderwyser bekwaam. In 1978 begin hy by Maraisburg Laerskool klas te gee, en maak hy sy operadebuut vir PACT in die rol van "Gran Sacerdote" (hoëpriester) in Verdi se Nabucco. In 1980 wen hy die Mimi Coertse-beurs, wat hom die geleentheid bied om opera te sing in die buiteland te studeer. Hy vertrek na München, Duitsland, waar onder proff. Hanno Blaschke en Wilfried Koch by die Hochschule für Musik studeer. Met sy terugkeer kry hy 'n kontrak as solis by die Staatsteater in Pretoria. In 1986 word die SAL se Staatsteater Stigting-beurs aan hom toegeken, waarna hy onder maestro Franco Ferraris in Milaan, Italië, studeer.


Die Golf van Akaba (Arabies: خليج العقبة, Khalij al-Aqabah) of Golf van Eilat (Hebreeus: מפרץ אילת, Mifrats Eilat) is 'n golf aan die noordelike punt van die Rooisee tussen die Sinai-skiereiland in die weste en die Arabiese Skiereiland in die ooste. Aangrensende lande is kloksgewys van wes na oos: Egipte, Israel, Jordanië en Saoedi-Arabië. Geologies gesien behoort die Golf van Akaba tot die Groot Skeurvallei wat vanaf Oos-Afrika oor die Rooisee verder tot die Dooie See en die Jordaanvallei streek. Dié golf skei saam met Israel die Arabiese wêreld in twee dele: Die Arabiese lande van Noord-Afrika in die weste en die Arabiese lande van Wes-Asië in die ooste. Vir Jordanië is die Golf van Akaba die enigste toegang tot die see. Weens sy warm klimaat en duikplekke is die Golf van Akaba 'n belangrike toeristeoord en vir al vier lande ekonomies belangrik. Belangrike hawestede sluit in Taba in Egipte, Eilat in Israel en Akaba in Jordanië. Sharm El Sheikh is die bekendste vakansieoord op die Egiptiese skiereiland Sinai.


Gerum is die familienaam van die volgende persone: Christelike Gerum (* 1967), Duitse sokkerspeler Elmar Gerum (* 1946), die Duitse ekonoom Jimmy C. Gerum (* 1964), Duitse filmprodusent Josef Gerum (* 1888), Duitse Nazi-partylid en polisiebeampte


Shaivisme (van Sanskrit शैव Śaiva, "wat tot Shiva behoort") is een van die vier groot tradisies in Hindoeïsme; die ander is Vaishnavisme, Shaktisme en Smartisme. Dit word ook Shivaïsme of Sjiwaïsme genoem, en die volgelinge daarvan Shivaïste of Sjiwaïste; hulle beskou Shiva as die oppergod of sy bosinnelike konsep van brahman. Nes ander Hindoetradisies is daar baie subtradisies in Shaivisme, wat wissel van gewyde dualistiese teïsme soos Shaiva Siddhanta tot jogageoriënteerde monistiese nieteïsme soos Kashmiri Shaivisme. Dit beskou beide die Veda- en die Agama-geskrifte as belangrike teologiese bronne. Shaivisme het ’n antieke oorsprong, waarskynlik uit die Vediese letterkunde van die 2de millennium, maar dit is in die vorm van die Vediese godheid Rudra. Die antieke geskrif Shvetashvatara Upanishad, wat van die 1ste millennium dateer, gebruik terme soos Rudra, Shiva en Maheshwaram, maar die vertolking daarvan as ’n teïstiese geskrif word in twyfel getrek. Die eerste duidelike bewyse van Pāśupata Shaivisme kom in die vroeë eeue n.C. voor. Beide gewyde en monistiese Shaivisme het in die 1ste millennium gewild geraak en vinnig die oorheersende godsdienstradisie van baie Hindoekoninkryke geword.


Die Blou Donau (Duits: An der schönen blauen Donau) is die titel van 'n Weense wals wat deur Johann Strauss jr. gekomponeer is. In 1866 kry Strauss opdrag om 'n werk vir die Wiener Männergesangverein (Weense Mannesangvereniging) te skryf. So ontstaan Op die skone Blou Donou. Hy skryf die wals in sy destydse woonhuis te Praterstraat 54 in Wene, wat deesdae die Johann Strauss Museum huisves. By die première op 13 Februarie 1867 vind hierdie koorwals egter weinig byval. Toe die komponis in Mei van dieselfde jaar die werk tydens die Wêreldtentoonstelling in Parys dirigeer, is dit triomfantlik ontvang, en het dit so deur die wêreld begin versprei. Dit is bekend dat Johannes Brahms 'n enorme bewondering vir hierdie wals gehad het. Op sy konserte het hy dikwels 'n sensasionele piano-vertolking daarvan gelewer. Die stuk begin met 'n stadige inleiding in die dominante sleutel van A majeur. Hierdie inleiding word gevolg deur vyf klein walse van twee afdelings elk. Melodieë met groot spronge word binne 'n nou band met lineêre melodieë gekontrasteer. Die koda (slot) raak aan die verskillende melodieë en sluit dan lewendige af.


’n Oekase (Russies: указ, oekaz) was in die Russiese Ryk ’n proklamasie van die tsaar, regering of patriarg wat regsgeldig was. Dit kan ook as "edik" of "verordening" vertaal word. Voor die Russiese Rewolusie (1917) is die term in Rusland gebruik vir ’n edik of verordening, geregtelik of administratief, wat die status van ’n wet gehad het. Dit is deur óf die keiser óf die senaat uitgereik. Ná die rewolusie is ’n verordening met ’n wye strekking deur die Sowjetregering ’n "dekreet" (декрет, dekret) genoem, en meer spesifieke verordenings was ’n oekaz. Volgens die grondwet van 1993 van die Russiese Federasie is ’n oekase ’n presidensiële verordening. Op die amptelike webtuiste van die Kremlin word die Engelse term executive order gebruik as ekwivalent. Sulke oekases het in Rusland die status van ’n verordening. Hulle kan nie regulasies van bestaande regsbronne – soos Rusland se internasionale verdrae, die grondwet, federale of streekswette – verander nie en kan deur enige van bogenoemde nietig gemaak word.


In teenstelling met chemiese verwering, waar die mineralogie van die gesteente verander, breek meganiese verwering die gesteentes in kleiner gedeeltes op sonder dat die mineralogie verander. Meganiese verwering kan plaasvind d.m.v. prosesse soos vrieswerking (waar temperatuurverskille die gesteente laat swel en krimp, en sodoende a.g.v differensiële uitsetting laat breek), biologiese werking (bv. waar groeiende wortels die gesteentes kraak), drukverligting (waar gesteentes naby die oppervlak a.g.v. drukverligting breek, swaartekrag (kranse wat onder hulle eie gewig meegee), wind, riviere of branders (hoë energie omgewings wat die gesteentes stukkend breek), biologiese werking (wortels wat rotse stukkend breek). In die geval van erosie, word die materiaal verwyder, maar in die proses vind verwering ook plaas. Dit is belangrik om te besef dat verwering moet plaasvind voor erosie kan plaasvind, en dat beide prosesse gelyk kan plaasvind. Daar is 'n verskeidenheid faktore wat bepaal watter tipe verwering plaasvind, asook die tempo van verwering. Klimaat Tipe gesteente / Mineralogie Topografie Biologiese werking Erosie


J.H. Malan (*16 Oktober 1874, Wellington – †10 Junie 1961, Pretoria) was redakteur van verskeie Nederlandse koerante in Suid-Afrika soos die Re-Echo, Het Zuid-Westen, Het Westen en Die Volksblad, waarin die gebruik van Afrikaans aangemoedig en bevorder word. Hy skryf ook romans, dramas en geskiedkundige werke. Jan Hendrik Malan is op 16 Oktober 1874 op Groenberg in Wellington gebore as een van sewe kinders van Gabriel Daniel Malan en Maria Susanna Elizabeth Malan. Ná sy vader se dood in 1876 trou sy ma met Pieter Eduard Kriel en kry hy nog vyf halfbroers en –susters bySy eerste onderwys ontvang hy op Groenberg van C.P. Hoogenhout. Van 1894 tot 1897 is hy onderwyser in die Vrystaat. Daarna studeer hy verder en tydens die Anglo-Boereoorlog gee hy Nederlands aan die hoërskool in Seepunt in Kaapstad. In 1904 begin hy sy joernalistieke loopbaan by die Re-Echo Hierna werk hy by Het Zuid-Westen op Oudtshoorn, waar hy geruime tyd redakteur is en onder andere van Langenhoven se eerste Afrikaanse geskrifte in die koerant plaas. Sy simpatieke houding teenoor genl.


Die Kommissie vir die bevordering en beskerming van die regte van kulturele, godsdienstige en taalkundige gemeenskappe (KGT-Kommissie) is 'n onafhanklike instelling uit hoofstuk 9 van die Suid-Afrikaanse Grondwet. Die kommissie kry sy mandaat uit die Grondwet van Suid-Afrika en die Wet vir die Kommissie vir die bevordering en beskerming van die regte van kulturele, godsdienstige en taalkundige gemeenskappe, wet 19 van 2002. Die Kommissie se mandaat is om "die respek vir en die beskerming van die regte van kulturele, godsdienstige en linguistiese gemeenskappe te bevorder." Die kommissie se taak is ook om vrede, vriendskap, menslikheid, verdraagsaamheid, nasionale eenheid onder en binne kulturele, godsdienstige en taalgemeenskappe te ontwikkel op die grondslag van gelykheid, nie-diskriminasie en vrye assosiasie. Die kommissie moet ook pa staan vir die bevordering van genoegdoening van historiese erfenisse en onregverdige omstandighede en die erkenning van gemeenskapsrade. Die visie van die KGT-kommissie is "om 'n verenigde Suid-Afrikaanse nasie te skep, wat die kulturele, godsdienstige en taalkundige regte van al die diverse gemeenskappe beskerm". Sy missie is om die regte van kulturele, godsdienstige en taalkundige gemeenskappe te beskerm en te bevorder.


Jacksonse neushoringvoël (Tockus jacksoni) is 'n neushoringvoëlspesie in die Bucerotidae-familie. Dit word slegs in Noord- en Wes-Kenia en Noordoos-Uganda aangetref. Behalwe vir digte wit kolletjies, is dit moontlik 'n subspesie van Von der Deckense neushoringvoël. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name "Tockus jacksoni". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. 2012. Besoek op 26 November 2013.AS1-onderhoud: ref=harv (link) Wikimedia Commons het meer media in die kategorie Jacksonse neushoringvoël. Wikispecies het meer inligting verwant aan Jacksonse neushoringvoël


Quaker Gardens kan verwys na: Quaker Gardens, Islington, die vroeëre Kwaker-begraafplaas vlakby Bunhill Fields, Londen Quaker Gardens, New Jersey, 'n nie-geïnkorporeerde nedersetting


Johan Gadolin (5 Junie 1760, Turku, Finland - 15 Augustus 1853, Wirmo, Finland) was 'n Finse chemikus en mineraloog. Hy is veral bekend vir sy navorsings op die gebied van die lantaniede. Hy het die element yttrium ontdek. Hy het 'n swart mineraal bestudeer wat deur Karl Axel Arrhenius gevind is. Hierde mineraal is later gadoliniet genoem en Galissard de Marignac het later ook een van die lantaniede na hom gadolinium genoem. Gedenksteen uit die Ytterby-myn in Mynämäki, Finland, waar Gadolin sy laaste jare gewoon het. "encyclopedia.com" (in Engels). Geargiveer vanaf die oorspronklike op 9 Augustus 2018. "chemistry explained" (in Engels). Geargiveer vanaf die oorspronklike op 19 Februarie 2020. Wikimedia Commons het meer media in die kategorie Johan Gadolin.


Die Klaer Lightende Spiegel der Verfkonst (letterlik: "Duidelik beligtende spieël van die Verfkuns") is 'n manuskrip wat in 1692 deur 'n Nederlandse skrywer van die stad Delft, slegs bekend as A. Boogert, uitgegee is. Net een kopie van die handleiding is bekend en dit is heeltemal handgeskrewe en hand-geverf. Dit word in die Bibliothéque Méjanes in Aix-en-Provence aangehou. Die manuskrip bestaan uit 800 bladsye met verskillende skakerings van waterverf, met die formulerings wat gebruik is om die kleure te produseer, as 'n kleurkaart. Dit word met die Pantone-kleurstelsel, wat 271 jaar later verskyn het, vergelyk. Die boek is gedigitaliseer en is beskikbaar op E-Corpus. "Traité des couleurs servant à la peinture à l'eau [Klaer lightende Spiegel der Verfkonst...Tot Delft, gedaen en beschreeven dour A. Boogert, 1692]". E-corpus. Geargiveer vanaf die oorspronklike op 7 Julie 2020. Besoek op 6 Mei 2014. Association internationale de bibliophilie, Syndicat de la librairie ancienne et moderne (2007). Bulletin du bibliophile. Promodis. Besoek op 6 Mei 2014. Kwakkel, Erik.


Die Songhua (Chinees: 松花江, pinyin: Sōnghuā Jiāng), ook bekend onder die Russiese naam Soengari (Сунгари) is die grootste sytak van die Amoer in die Mantsjoerye. Dié rivier, met 'n lengte van 1 925 km (1 195 myl), ontspring in die Changbai-bergreeks tussen die provinsies Jilin en Liaoning net noord van Noord-Korea. Aansluitend vloei dié rivier in 'n noordwestelike rigting deur Jilin en later in 'n noordoostelike rigting deur Harbin en Jiamusi in die provinsie Heilongjiang. By Tongjiang net suid van die grens tot Rusland mond die Songhua in die Amoer se middelloop uit. Die Songhua in Jilin, China Die Songhua in Harbin, China "Sungari River" (in Engels). Encyclopædia Britannica. Geargiveer vanaf die oorspronklike op 23 April 2020. Besoek op 19 Augustus 2017. Wikimedia Commons het meer media in die kategorie Songhua. Hierdie artikel is ’n saadjie. Voel vry om Wikipedia te help deur dit uit te brei.


Die hutsmerk (of hutsmerker) is 'n tipe metadata-merker wat op sosiale netwerke en mikroblogdienste gebruik word wat nie noodwendig 'n kategorie-stelsel het nie. Dit maak dit dan moontlik vir gebruikers om inhoud op te spoor en op so 'n wyse die inhoud te kategoriseer. Gebruikers skep hutsmerke deur 'n hekkie-karakter (die syferaanwyser) vooraan 'n woord te plaas. Deur 'n spesifieke hutsmerk op te soek sal alle boodskappe of inhoud wat die hutsmerk bevat opgespoor word. 'n Hutsmerk word gevolglik in 'n argief bymekaargemaak, in 'n enkele stroom omvattende die spesifieke hutsmerk. Op Instagram maak die hutsmerk #bluesky dit vir gebruikers moontlik om al die foto's wat met die spesifieke hutsmerk gemerk is, op te spoor. As gevolg van die gewildheid van die hutsmerk is die Engelse woord hashtag in Junie 2014 in die Oxford Engelse Woordeboek bygevoeg. Die term hutsmerk kan ook verwys na die syferaanwyser wanneer dit in konteks van 'n hutsmerk gebruik word. Nommerteken Gebruik van die woord Hutsmerker op Solidariteit se webtuiste. Die Afrikaanse Taalkommissie skryf oor hutsmerk se voorlopige opname in die woordelys, April 16, 2015 omstreeks 8:35am Wikiwoordeboek het 'n inskrywing vir hutsmerk.


Croquet Lawn B is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika. Dit is suidwes van Newington geleë. Lys van dorpe in Suid-Afrika "Hoofplek Croquet Lawn B". Sensus 2011.


Mhlumeni is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika. Dit is net oos van Lillydale teen die Sabi Sand-wildreservaat geleë. Lys van dorpe in Suid-Afrika "Hoofplek Mhlumeni". Sensus 2011.


Jakob Friedrich Ehrhart (4 November 1742, Holderbank, Aargau – 26 Junie 1795) was 'n Duitse plantkundige, 'n leerling van Carl Linnaeus by die Universiteit van Uppsala, en later die direkteur van die Botaniese Tuin van Hannover, waar hy tussen 1780–1793 verskeie belangrike werke geproduseer het. Ehrhart was die eerste skrywer wat die rang van subspesie in botaniese literatuur gebruik het, en het tussen 1780 en 1789 baie subspesiename gepubliseer. In 1779 het Carl Peter Thunberg (1743–1828) 'n genus van grasse, Ehrharta, tot Ehrhart se eer vernoem. Die outeursafkorting Ehrh. word gebruik om hierdie individu as die skrywer aan te dui wanneer 'n botaniese naam aangehaal word. Chloris hanoverana, 1776. Supplementum systematis vegetabilium, generum et specierum plantarum, 1781. Beiträge zur Naturkunde, und den damit verwandten Wissenschaften, besonders der Botanik, Chemie, Haus- und Landwirthschaft, Arzneigelahrtheit und Apothekerkunst, seven volumes (1787 to 1792) – Contributions to natural history, etc. Autobiography in Usteri's Annals of Botany. Lys van botaniste volgens outeursafkorting Chater A.O., Brummitt R.K. (1966).


Die Sutlej of Satluj (Chinees: 朗钦藏布, pinyin: Lăngqīn Zàngbù; Hindi: सतलुज; Oerdoe: درياۓ ستلُج; Pandjabi: ਸਤਲੁਜ; Sanskrit: शतद्रुम, shatadrum; Tibettaans: གླང་ཆེན་གཙང་པོ, Langqên Zangbo) is die grootste sytak van die Indus. Dié rivier, met 'n lengte van 1 400 km (900 myl), is die langste van die Indus se vyf sytakke in die streek Punjab (Pandjabi: پنجاب, letterlik: "land van vyf riviere"). Die Sutlej ontspring uit die Rakshastalmeer in die Chinese outonome gewes Tibet binne die Himalaja, net noord van die grens tot Nepal en net wes van die Brahmaputra se bron, naby die berg Kailash. Hier word dié rivier in Tibettaans གླང་ཆེན་གཙང་པོ Langqên Zangbo en in Chinees 朗钦藏布 Lăngqīn Zàngbù genoem. Aansluitend vloei dié rivier in 'n noordwestelike rigting en bereik die grens tot die Indiese deelstaat Himachal Pradesh. Hier vloei die Sutlej in 'n westelike rigting en bereik die deelstaat Punjab. Net suid van Amritsar en Lahore vorm dié rivier vir sowat 100 km die grens tussen Indië en Pakistan en vloei aansluitend in 'n suidwestelike rigting deur Bahawalpur.


Die 2008 Formule Een Japannese Grand Prix is op 1 Oktober 2008 op die Fuji Speedway in Japan gehou. Dit was die sestiende wedren van die kampioenskapseisoen en is deur Fernando Alonso in 'n Renault gewen. 1 Bourdais ontvang 'n straf van 25 sekondes vir sy botsing met Massa, en verloor daarmee sy sesde plek asook 3 kampioenskapspunte.


Dihlabeng is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek Dihlabeng". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


In die mediese vakterminologie verwys marsbreuk na 'n breuk van die middelvoetbeentjies sonder growwe uitwendige geweld. Dit kom dikwels voor weens uitputting tydens lang voetmarse. Hierdie artikel is ’n saadjie. Voel vry om Wikipedia te help deur dit uit te brei.


In die mediese vakterminologie verwys framboosvlek of aarbeivlek na 'n helderrooi tot pers, effens verhewe vlak plek op die menslike vel wat uit gewoekerde bloedvate bestaan. Hierdie artikel is ’n saadjie. Voel vry om Wikipedia te help deur dit uit te brei.


'n Kwint is die verskil in toonhoogte tussen twee tone waarvan die trillingsgetalle in die verhouding 2:3 staan. Hierdie artikel is ’n saadjie. Voel vry om Wikipedia te help deur dit uit te brei.


Die Kameelrivier (in Mpumalanga) is 'n takrivier van die Elandsrivier, op sy beurt weer 'n sytak van die Olifantsrivier, Limpopo in Suid-Afrika. 25°18′40″S 28°43′40″O / 25.3111°S 28.7278°O / -25.3111; 28.7278 25°06′42″S 28°59′08″O / 25.1116°S 28.9855°O / -25.1116; 28.9855 Kaart van Kameelrivier op Geonames.org (cc-by); databasis afgelaai op 2017-02-28 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Nwanedzirivier is 'n oosvloeiende rivier in die verre-ooste van die Krugerwildtuin, Mpumalangaprovinsie, Suid-Afrika. Dit dreineer die Lebomboberge en omstreke digby die Mosambiekgrens, in die noordelike opvanggebied van die Komatirivier. Die sytakke is: Swenirivier Msimbitsaneni-spruit Shishangani-spruit Shitsakana Nhlanguleni Mtomene Gudzane 24°27′08″S 31°58′52″O / 24.45223°S 31.98113°O / -24.45223; 31.98113 Google-kaart van die Nwanedzirivier se samevloei by Geonames.org (cc-by) Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei. Petersen, Robin; Riddell, Eddie; Govender, Danny; Sithole, Hendrik; Venter, Jacques; Mohlala, Thabo (2015). "State of the rivers – Kruger National Park" (PDF). sanparks.org. Savanna Science Networking Meeting 2015 – Skukuza, KNP. Besoek op 25 Februarie 2022. Pocket Guide to the Placenames of the Kruger National Park, Floors van der Wateren, April 2018


Die Bottelnekspruit is 'n klein sytak van die Kraairivier in die verre-noorde van die Oos-Kaap. Dit ontspring in die Witteberg suid van Lesotho en is in die opvanggebied van die Oranjerivier. Google-kaart van die Bottelnekspruit se monding by Geonames.org (cc-by) Lys van riviere in Afrika Hierdie artikel is (gedeeltelik) vertaal uit die Cebuano Wikipedia. Sien bron.


Donald James Woods, CBE (15 Desember 1933 – 19 Augustus 2001) was 'n Suid-Afrikaanse joernalis en anti-apartheid-aktivis. As redakteur van die Daily Dispatch, het hy bekend gestaan vir sy vriendskap met mede-aktivis Steve Biko, wat in polisie-aanhouding gesterf het nadat hy deur die Suid-Afrikaanse regering in hegtenis geneem is. Woods het sy veldtog teen apartheid in Londen voortgesit, en was in 1978 die eerste privaatpersoon om die Verenigde Nasies se Veiligheidsraad toe te spreek. Woods is in Hobeni, Transkei gebore, waar sy familie vir vyf geslagte gewoon het. Sy voorouers het met die 1820-Setlaars in Suid-Afrika aangekom. Sy ouers het 'n handelspos in Transkei bedryf. Transkei was toe nog 'n reservaat, wat die Suid-Afrikaanse regering later die status van 'n tuisland sou gee. As 'n jong seun het Woods uitgebreide gereelde kontak met die Bomvana gehad. Hy het vlot Xhosa en Afrikaans gepraat, sowel as sy moedertaal, Engels. Woods en sy broer, Harland, het aan die Christian Brothers College in Kimberley in die oorwegend Afrikaner-Noord-Kaap skoolgegaan.


Kalsiumchloried is 'n sout met die chemiese formule CaCl2. Dit is 'n kleurlose kristallyne vaste stof by kamertemperatuur, en is hoogs oplosbaar in water. Kalsiumchloried kom algemeen voor as 'n gehidrateerde sout met generiese formule CaCl2(H2O)x, waar x = 0, 1, 2, 4, en 6. Hierdie verbindings word hoofsaaklik gebruik vir ys verwydering en die beheer van stof. Omdat die watervrye sout higroskopies is, word dit as 'n droogmiddel gebruik. Deur die vriespunt van water te verlaag, word kalsiumchloried gebruik om te verhoed dat ys vorm, en om ys van oppervlakke te verwyder. Hierdie toepassing verteenwoordig die grootste gros van kalsiumchloriedverbruik. Kalsiumchloried is relatief skadeloos vir plante en grond. As 'n ysverwyderaar, is dit meer effektief as natriumchloried by laer temperature. Vir hierdie toepassing, word dit gewoonlik verskaf in die vorm van klein, wit sfere, 'n paar millimeter in deursnee, sogenaamde prills. Oplossings van kalsiumchloried kan tot by temperature so laag as -52 °C vloeibaar bly, en word dus ook in bande van landboumasjienerie as 'n vloeistof ballas gebruik, om traksie in koue klimate te verbeter.


Die Dertig (Grieks: οι Τριάκοντα) is die tradisionele benaming vir 'n groep van 30 anti-demokratiese, Spartaans-gesinde Atheense burgers wat in 404 v.C. in Athene die mag na 'n rewolusie en 'n leierskapskrisis bekom het. Dit volg na die einde van die Peloponnesiese oorlog, wat 'n groot nederlaag vir Athene was. Die Dertig bekom die steun van 3000 oligargies-gesinde, ryk medeburgers, wie die enigste persone was wat in die tyd hul volle burgerregte behou het. Ander inwoners wat politieke regte gehad het, het dit verloor. Hierdie gebeur met die ooglopende goedkeuring van die Spartaanse besetters, in wie se belang sodanige owerheidsreëling was. Met die hulp van die Spartaanse besettingstroepe voer hulle 'n skrikbewind in Athene uit. Hulle het veral gefokus op mense met demokratiese simpatieë, maar ook op die eiendom van sommige ryk Atheners en Metoike (inwoners van elders met regte), van wie daar meer as 1500 doodgemaak is. Aanvanklik is Theramenes die leier van die Dertig, maar weens sy gematigdheid kom hy spoedig in konflik met Critias, wie 'n meer ongenaakbare benadering voorstaan.


Vermicelli ("wurmpies" in Italiaans) is ’n tradisionele, ronde soort pasta soortgelyk aan spaghetti. In Italië is vermicelli (2,08 tot 2,14 mm) effens dikker as spaghetti (1,92 tot 2 mm), maar in ander lande soos Amerika is dit soms effens dunner. In die 14de eeu het lang pastavorms se naam van plek tot plek verskil. Barnabas de Reatinis van Reggio noem in sy Compendium de naturis et proprietatibus alimentorum (1338) Toskaanse vermicelli word in Bologna orati genoem, in Venesië minutelli, in Reggio fermentini en in Mantua pancardelle. Die eerste keer dat ’n vermicelli-resep verskyn het, was in die boek De arte Coquinaria per vermicelli e maccaroni siciliani, wat deur Martino da Como saamgestel is. Dié was in sy tyd ongeëwenaar op sy gebied. In sy Libro de arte coquinaria is daar verskeie resepte vir vermicelli, wat twee tot drie jaar kon hou as dit in die son gedroog is. Dictionary.Com. "Vermicelli" (in Engels). Random House Diciontary. Geargiveer vanaf die oorspronklike op 7 Maart 2016. Besoek op 27 Augustus 2012. Cristina, Ortolani (2006).


Listeriose is 'n bakteriële infeksie wat gewoonlik veroorsaak word deur die bakterie Listeria monocytogenes, hoewel die bakterieë L. ivanovii en L. grayi ook al in sekere gevalle aangemeld is. Listeria veroorsaak hoofsaaklik infeksies van die sentrale senuweestelsel (meningitis, meningoencephalitis, breinabses, cerebritis) en bacteremia in diegene wat immuunonderdruk is, swanger vroue, en mense aan die twee uiterstes van ouderdom (pasgeborenes en bejaardes), sowel as gastro-enteritis in gesonde persone wat erg besmet is. Listeria is alomteenwoordig en word hoofsaaklik oorgedra deur die orale roete, na die inname van besmette voedselprodukte, waarna die organisme die dermkanaal binnedring om sistemiese infeksies te veroorsaak. Die diagnose van listeriose vereis die isolasie van die organisme uit die bloed en/of serebrospinale vloeistof. Behandeling sluit in die langdurige administrasie van antibiotika, hoofsaaklik ampisillien en gentamicine, waarvoor die organisme gewoonlik vatbaar is. Die siekte affekteer hoofsaaklik ouer volwassenes, mense met verswakte immuunstelsels, swanger vroue en pasgeborenes. Mense sonder hierdie risikofaktore word selde geaffekteer. 'n Persoon met listeriose het gewoonlik koors en spierpyn, dikwels voorafgegaan deur diarree of ander gastroïntestinale simptome.


Lionel Geoffrey Wilson (25 Mei 1933 – 17 September 2017) was 'n Suid-Afrikaanse Springbokrugbyspeler wat in 27 toetse gespeel het. Hierdie artikel is ’n saadjie. Voel vry om Wikipedia te help deur dit uit te brei.


Asima Chatterjee (23 September 1917 – 22 November 2006) was 'n Indiese organiese chemikus wat bekend is vir haar werk in organiese chemie en plantgeneeskunde. Voorbeelde van haar mees noemenswaardige werk is navorsing op vinca alkaloïede, en die ontwikkeling van anti-epileptiese medikasie en anti-malariamedisyne. Sy het ook baie werke oor medisinale plante van die Indiese subkontinent gepubliseer. Sy was die eerste vrou om 'n doktorsgraad in die Wetenskap aan 'n Indiese Universiteit te verwerf. Asima Chatterjee is gebore (as Asima Mookerjee) op 23 September 1917 in Bengale. Chatterjee het in Kolkata grootgeword in 'n middelklasgesin waar sy aangemoedig is om 'n goeie opvoeding te bekom. Sy het haar pa se belangstelling in plantkunde gedeel. Sy het in 1936 haar graad in chemie met lof behaal aan die Scottish Church College van die Universiteit van Kolkata. Asima Chatterjee het 'n meestersgraad (1938) en 'n doktorsgraad (1944) in organiese chemie aan die Universiteit van Kolkata ontvang, en het hiermee die eerste Indiese vrou geword om 'n doktorsgraad in die wetenskap te kry. Haar doktorale navorsing het gefokus op die chemie van plantprodukte asook sintetiese organiese chemie.


Die Lomatirivier of Mlumati vloei in Mpumalanga en Eswatini. Die rivier ontspring suid van Barberton in Mpumalanga, en vloei ook vir 'n kort entjie deur die noordweste van Eswatini. Hierna vloei dit in die Driekoppiesdam in Suid-Afrika in om verder noord en oos te draai, verby verskeie nedersettings in Mpumalanga. Uiteindelik mond die rivier uit in die Komatirivier op pad na Mosambiek en die Indiese Oseaan. 25°51′56″S 31°03′40″O / 25.8655°S 31.0611°O / -25.8655; 31.0611 25°38′17″S 31°47′19″O / 25.63799°S 31.78858°O / -25.63799; 31.78858 Die Laeveld-kurper (Serranochromis meridianus) kom in die rivier voor. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die BMW X5 is 'n middel-grootte luukse oorkruis SNV wat deur BMW vervaardig word. Die eerste generasie van die X5, met die onderstelkode E53, het sy debuut in 1999 gemaak. Dit was BMW se eerste SUV en dit bevat ook all-wheel drive en was beskikbaar met óf hand- of outomatiese ratkas. In 2006 is die tweede generasie X5 bekendgestel (intern bekend as die E70), met die wringkragverdeling xDrive alle-wielstelsel gekoppel aan 'n outomatiese ratkas. In 2009 is die X5 M verrigtingsmodel vrygestel as 'n 2010 model. BMW het die X5 as 'n Sportaktiwiteitsvoertuig (SAV) bekendgestel eerder as 'n SUV, om sy hoofpadvermoë te beklemtoon ten spyte van sy grootte. Net soos by die Lexus RX 300, was die X5 'n verskuiwing weg van bakkie-op-raam SNV's, nou ondersteun deur 'n eenheidsbakonderstel wat in die laat 2000's die toneel sou oorneem. Onder die Duitse luukse motorvervaardigers, terwyl die Mercedes-Benz M-klas die mark 'n jaar vroeër as die X5 betree het, was die X5 die eerste om 'n eenheidsbakonderstel te gebruik, terwyl die M-Klas 'n bakkieplatform tot sy tweede generasie gebruik het.


Edward Alexander Newell Arber (5 Augustus 1870, Londen - 14 Junie 1918, Cambridge) was 'n Engelse plantkundige en paleontoloog. Hy was 'n professor aan die Universiteit van Cambridge wat gespesialiseer het in paleobotanie. Gedeeltelike lys 1905. Catalogue of the fossil plants of the Glossopteris flora in the department of geology, British Museum (natural history): being a monograph of the permo-carboniferous flora of India and the southern hemisphere. Ed. Longmans. 255 pp. 1910. Plant life in Alpine Switzerland: being an account in simple language of the natural history of Alpine plants. Ed. J. Murray. 355 pp. 1911. The Natural History of Coal. Ed. University Press. 163 pp. Reeditó en 2008 Kessinger Publ. 176 pp. ISBN 0548907919 1911. The coast scenery of North Devon: being an account of the geological features of the coast-line extending from Porlock in Somerset to Boscastle in North Cornwall, Ed. J.M. Dent & Sons, Ltd. 261 pp. 1917. The earlier mesozoic Floras of New Zealand. Volumen 6 de New Zealand. Dep. of Mines. New Zealand Geol. Survey. Palaeontological Bulletin.


Galileo se paradoks is 'n demonstrasie van een van die verrassende eienskappe van oneindige versamelings. Die idees het nie by hom ontstaan nie, maar sy naam het nogtans daarmee in verbinding gebly. In sy laaste wetenskaplike werk, Twee Nuwe Wetenskappe, het Galileo Galilei stellings oor positiewe heelgetalle gemaak wat teenstrydig voorkom. Eerstens, sommige getalle is kwadrate van heelgetalle, en andere is nie; daarom moet daar meer heelgetalle wees as kwadrate van heelgetalle. En tog het elke heeltallige kwadraat presies een heelgetal wat sy vierkantswortel is, en elke heelgetal het presies een getal wat sy kwadraat is, so daar kan nie meer van die een as die ander wees nie. Dit is 'n vroeë gebruik van een-tot-een korrespondensie (bijeksie) in die konteks van oneindige versamelings, maar wel nie die eerste nie. Galileo het tot die slotsom gekom dat die idees van minder, gelyk en groter net op versamelings met eindig veel lede toegepas kan word, en nie op oneindige versamelings nie.


Emanuel Bunzel (gebore 1828), was 'n Oostenrykse paleontoloog. In 1871 beskryf hy 'n skedelfragment wat deur sy kollegas Ferdinand Stoliczka en Eduard Suess in 'n Oostenrykse steenkoolmyn gevind is, as die tiperende monster vir die dinosourus genus Struthiosaurus, die eerste wat in die streek ontdek is. 'n Ander dinosourus wat hy aanvanklik as 'n soort Iguanodon (I. suessii) beskryf het, is sedertdien na die genus Mochlodon oorgedra. Paleontologie Geologie [1] Abstract: Notice of a Fragment of a Reptilian Skull from the Upper Cretaceous of Grünbach [2] Winzendorf-Muthmannsdorf dinosaur site (German) Hierdie artikel is ’n saadjie. Voel vry om Wikipedia te help deur dit uit te brei.


Patricia Berjak FRSSAf (29 Desember 1939 – 21 Januarie 2015) was 'n Suid-Afrikaanse botanis wat bekend was vir haar werk oor die biologie van plantsade, veral saadverset. Sy was 48 jaar lank professor aan die Universiteit van Kwazulu-Natal (UKZN). Berjak het haar B.Sc. graad in biochemie aan die Universiteit van die Witwatersrand (1962) verwerf, en verder by die Universiteit van Natal (nou UKZN) gestudeer, waar sy haar M.Sc. in soogdierfisiologie en biochemie (1966) en PhD in saadbiologie (1969) verwerf het. Sy was 'n lid van die Akademie vir Wetenskap van Suid-Afrika, en 'n Genoot van die Universiteit van Natal, die Royal Society of South-Africa en die Derde Wêreld Akademie van Wetenskappe. Sy is bekroon met die Orde van Mapungubwe (Silwer) in 2006. Die standaard benaming Berjak word gebruik om haar as outeur aan te gee by botaniese name. Lys van botaniste volgens outeursafkorting Rondganger, Lee (28 Januarie 2015). "UKZN scientist dies after short illness". IOL. Mycock, David (2015).


Theodor Anton Neagu (20 September 1932, Giurgiu - 5 Maart 2017, Boekarest) was 'n Roemeense mikropaleontoloog, stratigraaf, en sedert 2001, 'n titulêre lid van die Roemeense Akademie. Neagu spesialiseer in boonste Kryt foraminifera. Paleontologie Mikropaleontologie Geologie "In memoriam Academician Prof. univ. Dr. Doc. Theodor Neagu" (in Roemeens). 6 Maart 2017. Geargiveer vanaf die oorspronklike op 30 Julie 2017. Besoek op 12 Junie 2017. Sjabloon:Ro icon Membrii Academiei Române din 1866 până în prezent at the Romanian Academy site Hierdie artikel is ’n saadjie. Voel vry om Wikipedia te help deur dit uit te brei.


Japan Nasionale Roete 6 Nasionale Roete 6 is 'n nasionale snelweg van Japan. (jp) www.mlit.go.jp Hierdie artikel is ’n saadjie. Voel vry om Wikipedia te help deur dit uit te brei.


Killiney (Iers: Cill Iníon Léinín "Kerk van die Dogters van Léinín") is 'n welvarende strandoord aan die ooskus van die Republiek Ierland, geleë in die graafskap Dún Laoghaire-Rathdown. Dit grens aan twee ander welvarende nedersettings net suid van Dublin, Dalkey in die noorde en Shankill in die suide. Die nedersetting het rondom die 11de eeuse Killiney-kerk gegroei en in die 19de eeu tot 'n gewilde strandoord ontwikkel. Die kuspad vanaf Dalkey na Killiney bied van die pragtigste uitsigte langs Ierland se ooskus wat dikwels met dié oor die Baai van Napels vergelyk word. Killiney-kasteel Fitzpatrick Castle Hotel Dublin DK Eyewitness Travel Ireland 2018. London: DK Penguin Random House 2017, bl. 107


IEEE Genood (soms FIEEE) is 'n toekenning en genootskap toegestaan aan lede van die Instituut van Elektriese en Elektroniese Ingenieurs (IEEE) wat "buitengewone prestasies" behaal het in enige van die IEEE velde van belangstelling. Sien die Genoot-Lede van die IEEE vir meer voorbeelde. Genote van die IEEE soms gebruik die post-nominale letters FIEEE. Gerhard Hancke - Suid-Afrikaanse genoot van die IEEE Anon (2016). "About the IEEE Fellow Program". ieee.org (in Engels). Geargiveer vanaf die oorspronklike op 24 November 2017. Anon (2016). "Professor Thompson elected a Fellow of the Institute of Electrical and Electronics Engineers (FIEEE)". ed.ac.uk (in Engels). Edinburgh: Universiteit van Edinburgh. Geargiveer vanaf die oorspronklike op 9 Oktober 2019.


Die SPAD S.VII is 'n Franse dubbeldekker vegvliegtuig wat in die Eerste Wêreldoorlog diens gedoen het. Die nooiensvlug van die S.VII was so 'n groot sukses dat die vliegtuig ommiddellik in produksie gegaan het. Die vliegtuig was sterk en kon teen hoë snelhede duik sonder dat die vlerke disintegreer. Twee motors was gebruik vir die vliegtuig; die 150 perdekrag Hispano-Suixa 8Aa motor en die 180 perdekrag 8Ac motor. Teen September 1916 het die vliegtuig die front bereik en was gebruik deur die Britse Lugmag en Vloot asook deur België, Italië en Rusland. Die bekende Escadrille Lafayette eskader bestaande uit Amerikaanse vlieëniers het dié vliegtuig ook gebruik toe hulle in Februarie 1918 oorgeplaas is van die Franse Magte na die American Expeditionary Force waar hulle die 103de Lug Eskader gevorm het. Die SPAD S.XIII is ontwikkel uit die S.VII. Lys van vegvliegtuie Crosby, Francis: THE WORLD ENCYCLOPEDIA OF FIGHTERS & BOMBERS. 2015. ISBN 978-1-84476-917-9


Helene Bechstein née Capito (26 Mei 1876 – 20 April 1951) was'n Duitse sosiale persoonlikheid en sakevrou. Sy het vir Adolf Hitler in etiket opgelei en was die vrou van Edwin Bechstein, die eienaar en later meerderheidsaandeelhouer van C. Bechstein, 'n toonaangewende vervaardiger van klaviere. Helene Capito is in Düsseldorf in 1876 gebore. Sy het met Edwin Bechstein getrou, die seun van Carl Bechstein, die eienaar van die C. Bechstein klavierfabriek. In 1923, nadat C. Bechstein 'n beperkte maatskappy geword het, het Helene en Carl begin om aandele in die maatskappy op te koop, totdat hulle die meerderheidsaandeel gehad het. Helene het as woordvoerder van die maatskappy opgetree. Sy het dikwels antisemitiese opmerkings gemaak, wat daartoe gelei het dat 'n aantal hoë-profiel-musici 'n boikot van C. Bechstein klaviere begin het. In 1934 is die maatskappy herstruktureer sodat Helene die meerderheidsaandeelhouer geword het. Om kapitaal in te win, het sy van die maatskappy se eiendom aan Hermann Göring in sy hoedanigheid as Minister President van Pruise verkoop. Bechstein het Adolf Hitler in 1921 vir die eerste keer deur Marlene Eckart by haar Berchtesgaden Villa ontmoet.


Kruisiging is 'n metode van doodstraf waar die slagoffer vasgebind, vasgespyker, of met toue aangeheg  word aan 'n groot, houtbalk, en dan hang tot die dood toe. Die dood op die kruis word veroorsaak deur uitputting en versmoring. Dit is meestal bekend in die klassieke oudheid, maar word nog af en toe gebruik in sommige lande. Die kruisiging van Jesus Christus is 'n bekende verhaal in die Christen-godsdiens. Die kruis (ook soms uitgebeeld waar Jesus op die kruis vasgespyker is) is die belangrikste godsdienstige simbool vir baie Christelike kerke. Antieke Grieks het twee woorde vir kruisig: ana-stauro (ἀνασταυρόω), van stauros, "aandeel", en apo-tumpanizo (ἀποτυμπανίζω) "kruisig op 'n plank," saam met anaskolopizo (ἀνασκολοπίζω "deurboor"). In pre-Romeinse Griekse tekste beteken anastauro gewoonlik "deurboor". Die Engelse term cross is afgelei van die Latynse term crux. Die Latynse term crux verwys na 'n boom of 'n houtkonstruksie wat gebruik word om misdadigers te hang as 'n vorm van doodstraf.


Die Chinese Burgeroorlog was ’n oorlog tussen die nasionalistiese regering van die Republiek China onder die Kuomintang (KMT) en die Kommunistiese Party van China (KPC). Hoewel die vier jaar van die Chinese Kommunistiese Rewolusie van 1945 tot 1949 spesiale aandag kry, het die eintlike oorlog al in Augustus 1927 begin met die Wit Terreur aan die einde van opperbevelhebber Chiang Kai-shek se Noordelike Ekspedisie, en geëindig toe die grootste vyandelikhede tussen die twee kante in 1950 geëindig het. Die konflik het in twee fases plaasgevind: die eerste tussen 1927 en 1937, en die tweede van 1946 tot 1950. Die twee fases is geskei deur die Tweede Chinees-Japannese Oorlog in 1937 tot 1945. Die burgeroorlog was ’n groot keerpunt in moderne China se geskiedenis, met die kommuniste wat beheer oor die vasteland gekry en die Volksrepubliek China (VRC) in 1949 gestig het, terwyl hulle die Republiek China (RC) gedwing het om na Taiwan terug te val. Dit het gelei tot voortdurende politieke en militêre vyandelikhede tussen die twee kante van die Straat van Taiwan, terwyl albei partye amptelik daarop aanspraak maak dat hy die regmatige regering van die hele China is.


Die Hoboken-katalogus is 'n katalogus van die komposisies van Joseph Haydn. Dit is saamgestel deur Anthony van Hoboken en bevat 750 inskrywings. Die katalogus se volledige titel in Duits is Joseph Haydn, Thematisch-bibliographisches Werkverzeichnis ("Joseph Haydn, tematies-bibliografiese katalogus van werke"). Werk aan die katalogus het in 1934 begin en is afgesluit met 'n derde volume in 1978. Die werke van Haydn word gewoonlik deur middel van hul Hoboken-katalogusnommers aangedui, byvoorbeeld Vioolconcerto nr. 1 in C-majeur, Hob. VIIa:1. Die katalogus beslaan 1 936 bladsye en bevat besprekings oor manuskripbronne, vroeë weergawes, inskrywings in vorige katalogusse (insluitende die twee katalogusse wat Haydn self voorberei het), en kritiese kommentaar. Katalogusse van komponiste se werke volg gewoonlik 'n chronologiese rangskikking (sortering volgens datum van komposisie) of 'n sortering volgens genre. Die Hoboken-katalogus is gerangskik volgens genre. Die simfonieë is byvoorbeeld in kategorie I, die strykkwartette in kategorie III, die klaviersonates in kategorie XVI, ensovoorts. Lys van concerto's van Joseph Haydn Voorbeelde van katalogusse wat chronologies gerangskik is, is die Köchelverzeichnis van Wolfgang Amadeus Mozart se werke of Otto Erich Deutsch se katalogus van Franz Schubert se werke.


Hyalonema gracile is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1886 deur Schulze. Van Soest, R. (2011). Hyalonema gracile Schulze, 1886. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=171433. Hierdie artikel is ’n saadjie. Voel vry om Wikipedia te help deur dit uit te brei.


Smita Nair Jain (gebore 20 November 1969 in Nieu-Delhi) is 'n Indiese skrywer en TEDx spreker. . Smita het in Delhi grootgeword. Sy het aan The St. Joseph School gestudeer en in 1992 verwerf sy haar diploma aan die University of Pune in Pune. In 1994 het sy 'n MBA aan University of Pune verwerf. Daarbenewens werk hy in Mumbai vir Amerikaanse maatskappye. Sy het saam met talle globale organisasies soos DHL, MphasiS, Prudential, Accenture, Capita, Barclays en Sears gewerk. Society Young Achievers Award for Literature 2004: Remix 2005: India Calling 2005: Bombay Talking 2005: Mano Ya Na Mano 2005: Kaajjal - Sabbki Aankhon My Basi 2006: Zindaggi Rocks 2006: L'intouchable 2016: 60 minutes Kkrishnaa's Konfessions (2008) ISBN 978-81-89975-47-0 Piggies on The Railway:a Kasthuri Kumar Mystery (2010) ISBN 978-93-80283-74-6 My tryst with Hindi (2017) The Right Name Child Rights and You (2017) Sharing Dark Silences (2017) "Amazon: Smita Nair Jain: Books". Amazon. Besoek op 2018-07-10. "Smita Nair Jain - GoodReads". Goodreads.


Maria Anna Walburga Ignatia Mozart (noemnaam Marianne, bynaam Nannerl; * Salzburg, 30/31 Julie 1751; † Salzburg, 29 Oktober 1829) was 'n Oostenrykse musikant and die suster van Wolfgang Amadeus Mozart. Sy het ook gekomponeer, maar geen van haar werke het oorleef nie. In 1784 trou sy op aandrang van haar vader met Johann Baptist von Berchtold zu Sonnenburg, 'n magistraat wat 15 jaar ouer was as sy. Hul enigste kind wat volwassenheid bereik het, was Leopold (1785–1840), met wie sy na Salzburg terugkeer na haar man se dood in 1801. Met 'n toename in belangstelling in haar broer, verskaf sy inligting en help met die opspoor van manuskripte. Paul Griffiths. The Penguin Companion to Classical Music


Clathrina biscayae is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat. Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 1987 deur Borojevic & Boury-Esnault. Van Soest, R. (2011). Clathrina biscayae Borojevic & Boury-Esnault, 1987. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=132271. Hierdie artikel is ’n saadjie. Voel vry om Wikipedia te help deur dit uit te brei.


Duško Marković (Cyrillies: Душко Марковић; gebore 6 July 1959) is 'n Montenegrynse politikus en die huidige Eerste Minister van Montenegro, verkies op 28 November 2016. Murić, Darvin; Gudović, Ivana (28 November 2016). "Crna Gora dobila novu Vladu". vijesti.me (in Kroaties). Geargiveer vanaf die oorspronklike op 28 Julie 2018. Besoek op 3 Desember 2016.


Sibongile Tsoleli is 'n lid van die Nasionale Vergadering van Suid-Afrika vir die African National Congress. Hierdie artikel is ’n saadjie. Voel vry om Wikipedia te help deur dit uit te brei.


Bloedvergiftiging (Sepsis) is 'n lewensgevaarlike siektetoestand, veral wanneer dit veroorsaak word deur bakterieë wat nomaalweg die vorming van etter stimuleer. Die liggaam se reaksie op infeksie veroorsaak beskadiging van sy eie weefsel en organe. Daar is sowat 350 soorte bakterieë wat siektes by die mens veroorsaak. Hierdie mikrobes staan bekend as menslike patogene of siektekieme en hoewel die siektes wat hulle veroorsaak uiters uiteenlopend is, oefen al hierdie mikrobes hul nadelige invloed op een van slegs twee maniere uit. Party mikrobesoorte veroorsaak siektes vanweë hul vermoë om die liggaam binne te val. Sodra hulle 'n vastrapplek in die liggaamsweefsel gekry het, vermenigvuldig hulle uiters vinnig en versprei dan deur die weefsel rondom die plek van infeksie. Mettertyd kan hule, bloot deur hul getalle, die ligaamsweefsel so ontwrig dat die organe hul funksies nie meer doeltreffend kan uivoer nie. Party van die invallende soorte versprei van die gebied wat oorspronklik besmet is na die bloedstroom Hier teel hulle net so vinnig aan en binne kort tydsbestek bevat die bloed dus miljoene van die organismes. Hierdie toestand, veral wanneer dit veroorsaak word deur bakterieë wat nomaalweg die vorming van etter stimuleer, word bloedvergiftiging of septikemie genoem.


Elsabe Natasha Ntlangwini (née Louw) is 'n lid van die Nasionale Vergadering van Suid-Afrika vir die Economic Freedom Fighters. Elsabe Natasha Ntlangwini op Twitter Hierdie artikel is ’n saadjie. Voel vry om Wikipedia te help deur dit uit te brei.


Diliza Twala is 'n lid van die Nasionale Vergadering van Suid-Afrika vir die Economic Freedom Fighters. Hierdie artikel is ’n saadjie. Voel vry om Wikipedia te help deur dit uit te brei.


Die Europese Suidelike Sterrewag (ESO, amptelik: Europese Organisasie vir Sterrekundige Navorsing in die Suidelike Halfrond) is 'n interregeringsorganisasie van 16 lande vir sterrekundige navorsing. Dit is in 1962 gestig en het moderne geriewe op die been gebring vir die waarneming van die suidelike naghemel. Die organisasie het 730 personeellede en ontvang jaarlikse lidlandbydraes van sowat €131 miljoen. Sy sterrewagte is in Noord-Chili geleë. Die ESO het van die grootste en tegnologies mees gevorderde teleskope gebou. Dit sluit in die New Technology Telescope en die Baie Groot Teleskoop (VLT), wat bestaan uit vier verskillende teleskope elk met 'n primêre spieël van 8,2 m en vier kleiner hulpteleskope. Die Atacama Large Millimeter Array (ALMA) neem die heelal waar in millimeter- en submillimeter-golflengtes en is die wêreld se grootste sterrekundeprojek nog op die grond. Dit is in Maart 2013 voltooi danksy internasionale samewerking deur Europa (verteenwoordig deur die ESO), Noord-Amerika, Oos-Asië en Chili. Tans in aanbou is die Uiters Groot Teleskoop (ELT). Dit sal 'n gesegmenteerde spieël van 39,3 m gebruik en sal in 2024, wanneer dit in werking gestel word, die grootste optiese reflektorteleskoop ter wêreld wees.


Japan Nasionale Roete 120 is 'n nasionale snelweg in Japan. (jp) www.mlit.go.jp Hierdie artikel is ’n saadjie. Voel vry om Wikipedia te help deur dit uit te brei.


Die R33 is ’n lang provinsiale roete in Suid-Afrika wat Pietermaritzburg met Lephalale verbind via Greytown, Paulpietersburg, Carolina, Belfast en Vaalwater. Die R33 begin suid van Ellisras (Lephalale), by 'n kruising met die R510 langs The Junction Restaurant & Golf Range. Dit begin deur ooswaarts te gaan om die Mokolorivier oor te steek. Na die kruising van die Mokolorivier draai die R33 suidoos en mik vir 85 km, deur die Grootwater Natuurreservaat, na Vaalwater, waar dit aansluit by die R517. Die R33 gaan vir 63 kilometer suidoos hiervan tot by die dorp Modimolle (voorheen bekend as Nylstroom) met sy binnekoms as Nelson Mandela-rylaan. Net na die Modimolle Korrektiewe Sentrum bereik die R33 'n 4-rigting-aansluiting met die R101-pad (Thabo Mbeki-rylaan) en gaan dan nog 11 km suidoos voort om die N1-tolroete te ontmoet (slegs 'n noord-afrit) net noord van sy Kranskop-tolplaza. Vanaf die N1-aansluiting gaan die R33 vir 77 km verder ooswaarts en ontmoet die R516-roete by 'n verspringende kruising, en verder aan die N11 nasionale roete vanaf Mokopane as 'n t-aansluiting.


Die R54 is ’n provinsiale roete in Suid-Afrika wat Potchefstroom met Villiers verbind via Vereeniging. Die R54 begin by 'n aansluiting met die N12-hoofpad 9 kilometer noordoos van Potchefstroom, Noordwes. Dit gaan ooswaarts, gaan oor na die provinsie Gauteng en ontmoet die R500-pad. 62 km vanaf Potchefstroom gaan die R54 onderdeur die N1 Kroonvaal-tolroete en ry die Vaaldriehoek in. Noord van Vanderbijlpark (suid van Sebokeng; net na die N1-oorbrug), ontmoet die R54 die R553-pad en die R28-roete. Die R28-roete stop nie met die R553-pad suidwaarts nie en begin saam met die R54-pad ooswaarts in die rigting van Vereeniging, en verby Vanderbijlpark. Na 6 km word die R54 sy eie pad ooswaarts as Houtkopweg, omseil Vereeniging Sentraal en verlaat die R28 as die pad na Vereeniging-Sentraal. Vervolgens het die R54 'n 4-rigting-aansluiting met die R82-pad (Voortrekkerstraat) vanaf Johannesburg aan die noordelike punt van Vereeniging-Sentraal, reg langs die R59 Sybrand van Niekerk-afrit. By Kliprivierrylaan maak die R54 'n draai links en vorm die noordelike grens van die voorstad Drieriviere.


Saasveld kan na een van die volgende verwys: Saasveld, George, 'n kampus van die Nelson Mandela-universiteit. Saasveld, Kaapstad, 'n 18de eeuse huis in Franschhoek, Wes-Kaap. Saasveld, Nederland, 'n dorp in die Nederlandse provinsie Overijssel.


Die Kingsbridge Windkragprojek, ook bekend as Kingsbridge 1-windfasiliteit , verwys na 'n groot windplaas wat besit en bedryf word deur die Capital Power Corporation. Kingsbridge 1-windfasiliteit is geleë tussen Goderich en Kincardine, Ontario, op die suidooskus van die Huronmeer in die dorp Ashfield-Colborne-Wawanosh en bestaan uit 22 1.8 MW Vestas V80 windkragaanleg met 'n kapasiteit van 39.6 MW. Elke toring is meer as 78 meter lank en weeg rondom 195 metrieke ton. Die projek bestaan uit twee fases en bied tans krag aan ongeveer 12 500 huise. In 2004 het die eerste fase van 'n opwekkingskontrak deur die regering van Ontario toegeken as deel van sy hernubare energieversoek. Konstruksie is sedertdien voltooi en die projek is ten volle operasioneel. "2011 Annual Information Form, Capital Power" (PDF). 2011 Annual Information Form, Capital Power. System for Electronic Document Analysis and Retrieveal (SEDAR). Besoek op Junie 1, 2012. "Kingsbridge Fact Sheet, EPCOR" (PDF).[dooie skakel] Kingsbridge Wind Power Project "Kingsbridge Fact Sheet Two, EPCOR" (PDF). Wind Power in Ontario Geargiveer 10 Augustus 2014 op Wayback Machine


Histura brunneotypa is 'n spesie van mot van die Tortricidae familie. Dit kom voor in Argentinië. Die vlerkspan is sowat 16 mm. Die grond kleur van die voorvlerke is bleek grys-bruin, maar gryser in die onderste helfte van die vlerk en effens gekleur met rooi in die distale die helfte. Die agtervlerke is grys-bruin. Die spesie naam verwys na die kleur van die voorvlerke en is afgelei van die latynse brunneus (wat bruin beteken) en Griekse typos (wat 'n prent beteken). tortricidae.com Razowski, Józef & Volker Pelz, 2007: One new genus and four new species of Tortricidae (Lepidoptera) from Argentina, Polskie Pismo Entomologiczne 76: 11-19. [1]


Dalmasië (Kroaties: Dalmacija, "Land van Skaapwagters") is 'n streek in Kroasië op die Balkanskiereiland aan die ooskus van die Adriatiese See. Dalmasië is een van die vier historiese gebiede van Kroasië, saam met Slawonië in die ooste, Istrië in die noordweste en die sentrale deel van Kroasië. Administratief word dit onderverdeel in die distrikte (Kroaties: županije) Zadar, Šibenik-Knin, Split-Dalmasië en Dubrovnik-Neretva. Die streek lê in die suidweste van die land en het 'n oppervlakte van ongeveer 12 000 km², insluitende sowat 1 000 eilande waarvan 'n sestigtal bewoon is, en 'n inwonertal van 852 068 (2011-sensus), onder wie sowat 76 persent Rooms-Katolieke, 13 persent Moslems, 11 persent aanhangers van die Serwies-Ortodokse Kerk, asook kleiner groepe Protestante en aanhangers van ander gelowe. Die grootste stad in die streek is Split. Die historiese stad Dubrovnik in die suide, Zadar en Šibenik is ook in Dalmasië geleë. Dalmasië is 'n relatief smal kusstrook wat strek van die eiland Rab in die noorde tot die baai van Kotor in die suide, met 'n randgebied die Zagora, die strook verby die berge en heuwels wat die kusstrook definieer.


Japan Nasionale Roete 491 is 'n nasionale snelweg in Japan. (jp) www.mlit.go.jp Hierdie artikel is ’n saadjie. Voel vry om Wikipedia te help deur dit uit te brei.


Gerhardus Beukes van Huyssteen (gebore 4 November 1970 in Kroonstad, Suid-Afrika) is 'n professor in Afrikaanse taalkunde en rekenaarlinguistiek aan die Noordwes-Universiteit se Sentrum vir Tekstegnologie (CTexT). Hy is die voorsitter van die Taalkommissie van die Suid-Afrikaanse Akademie vir Wetenskap en Kuns en was tot en met Augustus 2018 uitvoerende direkteur van die Virtuele Instituut vir Afrikaans (VivA). Van Huyssteen is veral bekend vir sy bydrae as taalkundige in die ontwikkeling van tekstegnologietoepassings en verskeie elektroniese hulpbronne vir Afrikaans, asook vir sy taalvasvraprogramme op Radio Sonder Grense en kykNET. In 1991 het van Huyssteen sy BA-graad aan die Universiteit van Pretoria behaal, gevolg deur sy honneursgraad in 1992 en sy meestersgraad (cum laude) in 1995. Hy het Engels en Afrikaans tot op derdejaarsvlak geneem, met bykomende vakke soos Drama, Kultuurgeskiedenis en Filosofie. Van Huyssteen se tesis vir sy meestersgraad was getiteld: ‘n Kognitief-pragmatiese perspektief op seksuele uitdrukkings in Afrikaans, onder leiding van prof. A Carstens. In 2000 behaal hy sy doktorsgraad aan die Noordwes-Universiteit in Potchefstroom.


Die Gubudam is in die Guburivier naby Stutterheim. Die dam lê aan die voet van Berg Kubusie in die Xoloraberge (Kologhaberge), halfpad tussen Keiskammahoek en Stutterheim, ‘n 100 km van Oos-Londen, langs die R352-pad en naby die Dontsapas. Dit is by die koördinate 32° 36′ 35″ suid en 27° 16′ 41″ oos. Dit is in 1971 gebou en het ‘n volume van ruim 8½ miljoen m³, ‘n walhoogte van 26 m en ‘n maksimum oppervlakte van ongeveer een km². Hierdie dam word omring deur besondere natuurskoon. In die staatsbosse en die inheemse woude is wandel- en fietsrypaaie en ‘n kampeerterrein aangelê en besoekers vang ook forelle en besigtig watervoëls. Lys van grootste damme in Suid-Afrika


Matsoke is 'n nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek Matsoke". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.